Gwennerc'h - Wikipedia\nGwennerc'h (Schneewittchen en alamaneg) zo penntudenn ur gontadenn-bobl brudet en Europa, nemet brudetoc'h eo an doare alamanek dastumet hag adskrivet gant Jacob ha Wilhelm Grimm, anavezet evel ar vreudeur Grimm, en o levr kondadennoù embannet e 1812.\nAr rouanez fallakr gant hec'h aval binimus.\nGwennerc'h hag ar chaseour\nGwennerc'h en hec'h arched gwer.\n1 Un anv, div vojenn\n4 Mokennoù kar\n4.1 En italianeg: ar Pentamerone\n4.2 E korseg\n4.3 Doareoù ar yezhoù all\n4.4 Doareoù disheñvel\n5.1 Marvailh ar c'houlzoù-amzer\n8.1 Embannadur islandek e 1852\n8.2 Tresadennoù Franz Jüttner, e 1905.\nUn anv, div vojennAozañ\nArabat e vefe droukveskañ ar gontadenn-mañ gant unan all anvet Schneeweißchen und Rosenrot (Gwennerc'h ha Rozenn Ruz) en dastumad ar vreudeur Grimm ivez. N'eo ket ar memes marvailh nag ar memes plac'h.\nDisheñvel eo an anvioù alamanek ivez: Schneewittchen eo ar briñsez ha Schneeweißchen eo a zo gant Rosenrot. Heñvelster eo an daou anv, met rannyezhel eo an anv kentañ, eus Niedersachsen, e gwalarn ar vro, hag en alamaneg unvan eo an anv all .\nEn embannadur Gwenn-erc'h hag ar seizh Korrig, en dastumad Levrioù ar vugale gant Al Liamm e 1957 e oa Gwenn-erc'h. Marteze abalamour d'an droienn vrezhonek gwenn-erc'h, da lavarout eo gwenn evel an erc'h, hervez patrom an droienn pinvidik-mor.\nEn embannadur TES e 2010 eo skrivet Gwenn Erc'h, evel pa vije an anv-badez Gwenn hag an anv-tiegezh Erc'h.\nMarteze e plij an anv-se ivez, pe an daou anv-se, abalamour ma heuliont patrom an anv gallek, Blanche Neige. Met doareoù all zo.\nTud zo a ra ivez gant Gwennerc'h (evel an anvioù Gwendal, Gwengalon).\nLod a ra gant Erc'h Gwenn, e doare naturel ar brezhoneg, evel ma lavarer eira gwyn e kembraeg, rak gourel eo eira kenkoulz hag erc'h, evel a weler en anv kanaouenn Tecwyn Ifan Gwaed Ar Yr Eira Gwyn ('Gwad war an erc'h gwenn'). Koulskoude eo Eira Wen eo anv ar plac'h e doare kembraek ar vojenn, evel en anv al levr Eira Wen a'r saith corrach. Ma rafemp e brezhoneg hervez an doare kembraek eta e lavarfemp Erc'h Wenn, ken plaen ha tra, mann nemet abalamour ma'z eo un anv-plac'h.\nUr rouanez fall a oa savet gwarizi dezhi abalamour da goantiz he lezverc'h, lesanvet Gwennerc'h, ma c'houlennas digant ur chaseour lazhañ ar bugel ha degas dezhi he skevent hag hec'h avu. Kaset ar grennardezig d'ar c'hoad gant ar chaseour, met laosket eo gantañ da vont kuit. Reiñ a ra da grediñ d'al lezvamm fallakr en deus lazhet ar plac'h o tegas dezhi skevent hag avu ur pemoc'h-gouez.\nSetu Gwennerc'h o kantreal er c'hoad. Kerzhout a ra ha degouezhout dirak un ti bihan. Ha hi e-barzh da ziskuizhañ. Ober a ra anaoudegezh gant ar seizh korrig, perc'henned an ti. Klask a ra ar rouanez fallakr lazhañ he lezverc'h dre deir gwech evit bezañ an hini vravañ adarre. Dont a ra a-benn gant un aval kontammet. Lakaet eo ar plac'h en un arched gwer gant ar gorriganed. Degouezhout a ra ur priñs ha sevel a ra ar plac'h a varv da vev. Dimeziñ a reont, pedet o al lezvamm fallakr d'o eured ha mervel a ra.\nEn italianeg: ar PentameroneAozañ\nE levr ar skrivagner italianek Giambattista Basile, Lo cunto de li cunti, lesanvet Il Pentamerone, er XVIvet kantved, ez eus ur gontadenn a denn a-walc'h da istor Gwennerc'h, La schiavottella (ar sklavezig), istor ar plac'hig Lisa hag he c'hrib hud.\nUr gontadenn gorsek, Angiulina (Anghjulina), zo bet dastumet gant Geneviève Massignon.\nDoareoù ar yezhoù allAozañ\nHervez renkadur Aarne-Thompson eo ur marvailh eus an doare 709.\nRe all zo en doare-se, evel Bella Venezia, en Italia, dastumet gant Italo Calvino, Myrsina eus Gres, Nourie Hadig eus Armenia,...\nE Celtic Fairy Tales, gant Joseph Jacobs, ez eus un doare skosat anvet Gold-Tree and Silver-Tree.\nEn ruseg ez eus ur gontadenn anvet Сказка о мёртвой царевне и о семи богатырях (Ar briñsez varv hag ar seizh marc'heg ) savet e gwerzennoù gant Aleksandr Pouchkin en 1833. En 1951 e voe savet ur film tresadennoù-bevaet diwarni.\nAleksandr Afanassiev en deus kavet daou zoare eus ur gontadenn tost-kar, unan e belaruseg, Волшебное зеркальце (Ar melezour Hud)\nEn Island, gant Jón Árnason, eo bet embannet Sagan af Vilfríđi völufegri.\nE doare ar vreudeur Grimm ez eus anv eus ar melezour hud hag ar seizh korrig. Met anv ebet n'o devoa-int a-raok ar pezh c'hoari Snow White and the Seven Dwarfs c'hoariet e Broadway e 1912. Anvioù all avat a voe roet e film Disney, Snow White and the Seven Dwarfs e 1937.\nMeur a zoare zo da gompren ar gontadenn Gwennerc'h:\nMarvailh ar c'houlzoù-amzerAozañ\nKaoz a vez alies eus an amzer, ma lavar lod eo unan eus kontadennoù ar c'houlzoù-amzer. Ganet eo Gwennerc'h e-kerzh ur goañv kriz, ha poan he devo o chom bev betek an nevezamzer. Ar rouanez fallakr a vir outi a ziorren, evel ma vir ar goañv yen ouzh ar plant yaouank a ziwanañ.\nKalzik a filmoù zo bet:\nSnow White (1902 film), ur film digomzoù ha gwenn ha du;\nSnow White gant J. Searle Dawley (1916) ur film digomzoù, gwenn ha du, hag a bad 63 munut.\nSnow White (film 1933), un dresadenn-vev gant Betty Boop,\nSnow White and the Seven Dwarfs (film 1937), kentañ film tresadennoù-bev gant Walt Disney e 1937.\nSnow White and the Seven Dwarfs (film 1955) (Schneewittchen), ur film alaman gant Erich Kobler\nBlanche Neige, La Nouvelle Aventure (1993)\nSklaer eo e teu brud ar gontadenn, dreist marvailhoù all levr Grimm, eus film Walt Disney.\n(cy) Eira Wen a'r saith corrach. Gwasg Gomer. 1989 .\n(fr) Bruno Bettelheim, Psychanalyse des contes de fées, POCKET, ISBN 2-266-09578-1.\nEmbannadur islandek e 1852Aozañ\nAn arched gwer\nTresadennoù Franz Jüttner, e 1905.Aozañ\nAr rouanez fall dirak he melezour hud\nGwennerc'h er c'hoad\nAr c'horriged dirak Gwennerc'h kousket en ur gwele eno c'hambr. Pell emañ ar frioù ruz-se diouzh korriged Walt Disney.\nGwenn-erc'h hag ar seizh Korrig , diwar-benn an embannadurioù brezhonek.\n(es) Blancanieves, skrid ar gontadenn e spagnoleg,\n(es) Blancanieves, skrid ar gontadenn e spagnoleg, e Wikimammenn.\n(en) Snow White, meur a skrid saoznek, e Wikimammenn\n(fr) Blanche Neige, skrid ar gontadenn e galleg, e Wikimammenn.\n↑ Pierre Saintyves, Les Contes de Perrault, ISBN 2-221-05331-1, les contes d'origine saisonnière, pp.34-200\nAdtapet diwar « https://br.wikipedia.org/w/index.php?title=Gwennerc%27h&oldid=1986957 »\nKemm diwezhañ d'an 20 Ebr 2022 da 16:56\nKemmoù diwezhañ degaset d'ar bajenn-mañ d'an 20 Ebr 2022, da 16:56.


Nefilim - Wikipedia\nKouezhadenn an Aeled rebeled, 1621\nNefilim (hebraek:נְפִילִים, נָפִיל Nafíl en unander) a vez graet eus tudennoù dreistnaturel a gaver er Bibl, anezho diskennidi da "vibien Doue" ha "merc'hed ar gwazed" a-raok al Liñvadenn Veur. Ar ger « Nefilim » a vez adkavet div wech en Torah – pe Pentateuc'h – (levr ar C'heneliezh 6. 4), a-wechoù e vez graet gant ar ger « ramzed ». Nefilim a zo liester « nefel » pe « nāfîl » en hebraeg. Hervez an displegadennoù, ar ger « nefilim » a c'hell talvezout « ar re a zo kouezhet », « ar re a gouezh » (Aeled dismantret), pe « ar re a lak da gouezhañ » (ar re a vrein ene Mab-Den). Hervez ar Bibl e oant bet gwelet o annezañ bro Kanaan.\nEl lodenn eus ar C'heneliezh a raanv eus an Nefilim e c'haller soñjal ez int pe " mibien Doue", pe gant ur sell degemeret ledanoc'h ar frouezh ganet adal « mibien Doue » (aeled) ha maouezed denel. An tamm-se eus ar C'heneliezh a adkaver a-raok lodenn al Liñvadeg. Gant ma z'eo berr ha diresis ez eo bet komprenet gant meur a zoare disheñvel.\nAn Nefilim a c'hell bezañ kemmesket gant ramzed all a zo anv anezho er Bibl.\nAdtapet diwar « https://br.wikipedia.org/w/index.php?title=Nefilim&oldid=1739160 »\nKemmoù diwezhañ degaset d'ar bajenn-mañ d'an 13 C'hwe 2017, da 07:43.


Poste Kargad a gehentiñ ha diorren ar Redadeg\nPériode 13/01/2020 > 28/06/2020\nEmployeur Ar Redadeg\nMission KEFRIDI KENTAN - Heuliañ ar c’hevelerezhioù gant an embregerezhioù mesen, brudañ hag heuliañ perzh ar pennoù-embregerezh a-raok, a-hed ha just goude ar Redadeg ; - Heuliañ an darempredoù gant an tiez-kêr (embann pennadoù brudañ ar Redadeg, merañ embann dafar ar Redadeg, heuliañ ha brudañ perzh an dilennidi) ; - Heuliañ ar c’hevelerezh gant ar Rannvro da geñver Gouel Breizh 2020 ; - Brudañ ar Redadeg war zu an holl (tud, kevredigezhioù, skolioù…) dre ar rouedadoù sokial, al lec’hienn internet, al lizher miziek, ar gazetenn/dafar ispisial ; - Heuliañ/heñchañ ar skipailhoù a raio war dro ar c’hlipoù/filmoù evit brudañ ar Redadeg ; - Renabliñ ha brudañ an darvoudoù war hentad ar Redadeg dre ar rouedadoù sokial, al lec’hienn internet ; - Lakaat war wel kilometroù ispisial ; - Aozañ hag heñchañ darempredoù gant ar mediaioù a-raok, a-hed ha just goude ar Redadeg. EIL GEFRIDI - Skoazellañ ar skipailhoù lec’hel evit brudañ ar Redadeg, dreist-holl ar re a raio war dro al loc’hañ hag an degouezh ; - Kemer perzh ha sikour evit buheziñ ar gevredigezh (emvodoù, darvoudoù ar gevredigezh) ; - Kemer perzh ha sikour evit embann titouroù a-hed ar Redadeg war ar rouedadoù sokial ; - Ober war dro pe heñchañ poltridi foto pe video war an hentad, renkañ anezho, gwiriekaat an embann ha gwirioù war ar skeudennoù, kas anezho d’ar mesen ha pennoù bras ; - Kemer perzh e aozañ ar bodad kehentiñ.\nProfil DOARE DEN - Anveout palioù ar Redadeg ha bezañ kemeret perzh c’hoazh ; Youlek, startijenn gantañ / ganti, emren ha kiriek, aozet mat ; Un den hag a blij dezhañ al labour prop ha kempenn ; Dedennet gant daremprediñ tud a bep seurt ha kat da lakaat labour ar re all, ar youlidi, war wel. BARREGEZHIOU Gouest da skrivañ mat ha da ginklañ mat an dafar ; Bezañ en e aes evit skoulmañ darempredoù ; Gouest da steuñviñ al labour, aozañ ha merañ ar prantadoù labour fonnus fonnus, doujañ ouzh an termennoù lakaet hag anavezout an traoù mallusañ ; Gouest da labourat e-unan pe gant ur skipailh ; Mestroniañ binvioù evel taolennoù (tableurs), open office, powerpoint, ha binvidi a-vremañ (rouedadoù sokial, internet…) ; Kaout an aotre bleniañ + karr-tan. YEZHOU Mestroniañ mat ar galleg hag ar brezhoneg dre skrid ha dre gomz (live C1) ; Yezhoù all degemeret mat.\nRémunération Tro 1770€ kriz\nRemarques Kevrat leun amzer, kevrat termenet he fad (erlerc'hiañ koñje mamm). Kevrat dindan emglev a-stroll ar buheziñ, live C, kenefeder 280. AOZIOU LABOUR : Bezañ war an dachenn da vat da goulz ar Redadeg (un nebeud sizhunioù a-raok, e-pad troiad ar Redadeg ha ju\nContact Kas ul lizher en em ginnig hag ur CV d’an 30 a viz Du d’an diwezhatañ da : darempred@ar-redadeg.bzh. Bodad tuta e miz Kerzu.\nFiche modifiée le 2019-10-31 10:33:38


Peseurt stourm evit an daou vloaz da zont ?\nBrezhoneg er vuhez foran : peseurt stourm evit an daou vloaz da zont ? Ouzhpenn tregont vloaz zo e stourm ar Vretoned evit diorren plas o yezh er vuhez foran. Traoù zo bet gounezet a-dra sur, met kalz muioc’h a chom da c’hounit c’hoazh evit ma c’hellimp ober gant ar brezhoneg bemdez hag e pep lec’h ! Dav […]\nGourdrouzet eo ar brezhoneg da vout skarzhet er Skol-veur Kreistez Breizh. Er memes tro e kaver skolioù-meur brudet en estenvro èl Harvard pe Oxford é kelenn hor yezh pe é embann studiadennoù yezhel diàr ar brezhoneg. Dilezet eo bet dija an dibab « Sevenadurezh broioù keltiek ha Breizh » er Skol-veur Kreistez Breizh. Gourdrouzet eo […]\nKentel vrezhoneg war an aod disadorn e Ploumanac’h\nUr gentel tañva ar brezhoneg a vo kinniget gant Ai’ta ! Treger a-benn disadorn, 8 a viz Eost, war an aod e Perroz-Gireg. Un digarez dreistordinal evit pep hini d’ober anaoudegezh gant yezh ar vro en ur c’hoari krampouezh ha da zeskiñ an troiennoù retañ. C’hoarioù war an aod a vo da heul ivez, e brezhoneg […]\nRaktres panellerezh SNCF evit tiez-gar Breizh : foutañ goap diouzh ar vretoned !\nD’ar 7 a viz Meuzh en em gavet oa ar strollad Ai’ta! gant renerezh rannvroel ar SNCF ha renerezh Tiez-Gar Breizh (Embregerezh anvet “Gares et Connexion” o verañ tiez-gar Breizh) a-benn eskemm diwar ar raktres panellerezh SNCF a vo lakaet e pleustr en holl diez-gar Breizh gant al linenn nevez tren tizh bras (TTB) e […]\nE kêriadenn muiañ-karet ar C’Hallaoued, n’ho po ket a vrezhoneg !\nUn obererezh arouezius a zo bet savet hirie gant Ai’ta! dirak ti-kêr Perroz-Gireg evit diskuliañ dispriz ar gumun-se da geñver ar brezhoneg. Un toullad devezhioù zo e oa bet lakaet Ploumanac’h da « gêriadenn muiañ-karet ar C’Hallaoued ». N’eo ket gwall vrav an traoù enni avat pa seller a-dost. Yezhoù an dud a blij da […]


Pajenn:Perrot - Bue ar Zent.djvu/59 - Wikimammenn\nPajenn:Perrot - Bue ar Zent.djvu/59\nOter vras an iliz-ze a zo savet var c’horre beziou an ebestel Per ha Pol, hag ’ us d’an ôter vras, en eur relegour kaer divent, e virer ar gador goat roët gant ar senatour Pudens da Ber, hag a deuas da vezan e drôn a bab.\nAn devosion d’ar pab\nAn devosion d’ar pab, eme sant Fransez a Zal, a zo unan eus merkou an eneou a yelo, hep mar ebet, d’ar baradoz. Bezan devot d’ar pab a zo e garet, senti outan, difenn anezan. An holL zent o deus karet ar pab, sentet outan ha difennet e wiriou, ha seul-vui e oa bras o santelez, ha seul-vui e oant douget da rei harp da Vikel Jezuz-Krist.\nPa deu an devosion-ze da vervel en eur vro, gouen ar zent a varv enni ive.\n« Arabad ankouât, eme sant Charlez Borrome, ar pab eo Doue war an douar, ha dizenti outan a zo dizenti ouz Doue e-unan. »\nKement gwech e hanve an arc’heskob-ze ar pab, ha kement gwech e kleve e hano, e leme e dog.\nPa deued da zigas d’ezan eul lizer pe eur skrid bennak abeurz ar pab, e reseve aneze diskabel hag e poke d’eze, dre zoujanz evit an hini an evoa o savet.\nO’Connell, eun Iverzoniad  brudet hag eur c’hristen kalonek, gwestlet gantan e vue pen-da-ben da zifenn e fe hag e vro, a gouezas klanv war an hent da vont da Rom, hag arôk mervel e lavare : « Rei a ran ma ene da Zoue, ma c’horf d’am bro, ma c’halon d’ar pab. »\nNe garomp ket awalc’h ar pab, an den burzudus-ze, an eus galloud war gement den a zo war an douar, karget ma ’z eo da sturian an holl eneou betek porz an nenvou.\nNe garomp ket awalc’h an den burzudus-ze, a zo tud fallakr ha bugale dizent o klask e ziskar diwar e drôn, ha n’an eus bet biskoaz an disteran aon da vezan tôlet d’an traou, fianz vat m’an eus er gomz galloudus lavaret d’ezan gant Mab Doue : « Tu es Petrus, Te eo Per, da lavaret eo, men, ha war ar men-ze e tiazezin ma Iliz, ha galloud an ifern ne vezo biken trec’h d’ezi. »\nKaret ar pab eo karet Doue ; ober poan d’ar pab a zo ober poan da Zoue !\n↑ Un Irlandais.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/59&oldid=140876 »


Tantad Yann - Anjela Duval\n… Ya, ‘n em dromplan ket, henozh emañ noz an Tantad… sañset… sañset !\nAdlakaat a ra ar vaouez kozh an almanak en e blas war ur boentenn e-tal ar pre- nestr. Darbet eo dezhi kouezhañ o tont en-dro. Mezevelliñ ‘ra. N’eo ket mat he yec’hed tamm ebet ur pennad zo. Skuizh eo. Re galet eo bet ar vuhez eviti, brevet eo ha kozh a-raok an oad…\nTennañ ‘ra un toullad keuneudennoù eus ar c’houign keuneud, o lakaat bod ha bod dindan an trebez ma zo warnañ dour en ur gastelodenn vihan botin.\nNeuze ec’h azez er gador-vrec’h houarn livet e liv koaven, hag a oa hini he mamm en he c’hozhni, hag e krog da raskañ un toullad patatez nevez evit he lein.\nAr vicher-mañ na c’houlenn nemet un tammig ampartiz-dorn. Dieub a chom ar spered ha, ma n’emeur ket re brederiet, gouest da nijal du-mañ du-hont e gweno- dennoù an eñvor pe an hunvre.\nGwechall p’edo he buhez dirazi, he spered a gantree en ur bed faltazius, en un dazont ijinet ganti hervez he c’hoant hag hec’h anien : kestell er Spagn. Kestell el loar… arc’hant, enor, plijadur. Diskanet he deus ar vaouez kozh ha hiziv an deiz p’emañ al lodenn vrasañ eus he buhez ‘drek he c’hein, p’emañ pell amzer zo hec’h- unan-penn eo en tremened eo ez a da glask un elfenn dudi. En eñvorennoù he buga- leaj dreist-holl, an amzer binniget-se nemetañ disoursi er vuhez.\nDerc’hent Gouel Yann eo. Ken levezonet eo bet en he bugaleaj hag he yaouankiz gant marzh an tantadoù ma n’eo ket gouest da dremen hep soñjal bep bloaz d’ar mare-mañ en amzer evurus-se aet e-biou ken diseblant. Ar boazioù nevez o tont tamm-ha-tamm da gemer lec’h ar boazioù kozh. Boazioù nevez hiziv hag a vo kozh d’o zro warc’hoazh. Netra peurbadus er vuhez.\nTechet eo ar re gozh da gaout si e doareoù ar re yaouank. Ar pezh a dremene en o yaouankiz-int a oa kaer, ha mat, ha fur, ha dereat ha dudius memes tra. Peogwir int ‘oa yaouank, int ‘oa nevez, int a wele e diabarzh an traoù ar pezh a oa en o dia- barzh int : levenez ha gred.\nUnan eus darvoudoù plijusañ ar bloaz ‘oa ‘velkent an tantad, pe kentoc’h an tan- tadoù, rak da nebeutañ e veze daou, a-wechoù tri, tantad Yann an hini muiañ darempredet. Tantad Pêr ha tantad Gwir Sikour, an daou-mañ a degouezhe alies er memes deiz.\nNiverus ‘oa ar vugale er c’hontre ha niverus an tiegezhioù. Ur blasenn ‘oa e-kreiz ar gêriadenn, honnezh ‘oa lec’h an abadennoù, un doare park sportoù, pe liorzh boutin, liorzh hep bleuñv avat, met disheoliet ken brav gant derv, tilh ha faou.\nGwez kozh-Noe hag a roe ur freskadurezh dispar en hañv. Digompez ‘oa ar blasenn, un hent-karr he zreuze a-skizh a grec’h d’an traoñ, neuze ‘rae ur gildroenn verr evel ur spilhenn-vlev a hede al lezenn izelañ ‘vit tizhout an hentig don a gas d’an ti pellañ hag ivez d’ar stank ha d’ar feunteun. E lodenn an tu-traoñ ‘oa un dervenn vras-divent, he c’horf ‘oa berr ma taped aezet ar skourroù izelañ gant ar vrec’h astennet, ar brankoù ‘oa hir ha tev, kamm-digamm e-giz gwezigoù japanat bet mac’hagnet a-ratozh evit o harz da greskiñ.\nE-kreiz ar blasenn ‘oa un alez voulloù kompezet ha traezhet, ‘n ur penn ‘oa un der- venn ivez met hiroc’h he fust, warni ‘oa bet staget ur planken gant ur bern toulloù bihan hag ibilioù. Bez’ ‘oa an talbenn a servije da zerc’hel kont eus poentoù ar c’hoarierien voulloù. E tu ar c’hreisteiz ‘oa div dervenn all, unan vras kaer, eben un nebeud bihanoc’h. Hag e penn an traoñ ur faouenn gaer meurdezus. Ur faouenn all, hi brasoc’h c’hoazh ‘oa e traoñ ar blasenn. Homañ he doa un istor. Homañ ‘oa un doare monumant-hengoun. War he fust ‘oa kizellet un niver bras a anvioù gravet er bluskenn gant kontilli. Bugale o c’hoari alies, met ivez dreist-holl gant paotred yaouank. Paotred yaouank ar c’hontre o doa kemeret ar c’hiz da engraviñ o anv pe da vihanañ pennlizherenn o anv ha sifr o ganedigezh war ar wezenn gozh kent mont d’ober o servij soudard. Lod eus an anvioù ‘oa skrivet brav, lod a-boan lennapl, lod graet e-kreiz ur c’helc’h pe ur penn-marc’h. Ar re ‘oa graet pell zo ‘oa deut ledan ar merk, ar bluskenn a greske da heul ar wezenn.\nDoujañs o doa tud ar c’hontre evit ar faouenn-se, un tamm ‘oa evito ur wezenn sakr. Un doare maen-eñvor ivez rak meur a baotr yaouank ‘oa bet chomet du-hont war dachennoù brezel Bro-C’hall tra ma vane o anv gravet er wezenn. Bez’ ‘oa ivez tilh, ar re-mañ war a seblant a dlee bezañ yaouankoc’h, hogen kozh memes tra ha kostezet darn anezho gant an avel a c’hwezhe da vat war ar blasenn. Neizhioù piged ha brini ‘veze bep bloaz war ar gwez bras. Met ar grennarded troet-kenañ war an neizhioù a ranke mont hogozik hep gouzout d’o dilojañ. ‘Oa ket mat a lavare ar re gozh dispenn an neizhioù piged war an tilh a wareze al lojeiz eus an avelioù foll.\nHag ar vaouez kozh a soñje e c’hoarioù he bugaleaj war ar blasenn. Azezet ouzh troad an dervenn vras, gant he zamm kontellig troad ruz, e kalfiche kleierigoù- skouarn er mez kouezhet puilh war an douar, e tastume skudilli bihan koant d’ober asiedoù poupig, hag ar pionoù koad ken lufr ha ken skañv a c’hodelladoù pa veze darv an avaloù-derv.\nDindan ar faou e tastume kilvij da zebriñ. Arabat avat debriñ re a gilvij, se a ra poan-benn. Ya, gwelout a rae an dachenn evel pa vefe dec’h. Ha bevañ ‘rae hunvre he yaouankiz aet pell zo e-biou.\nPa dostae da Ouel Yann e save gred e bugale ar c’hontre, kaoz all ebet nemet kaoz an tantad, ha marc’h etrezo piv en dije serret ar muiañ a zanvez tan. Prizius ‘oa d’ar mare an danvez tan, arabat ‘oa kemer keuneud na koad eus ar bern da gas d’an tantad. Ur fagodenn lann pe valan da lakaat an tan da gregiñ ha goude se drez ha spern a forc’hadoù deut gant ar wazed.\nAr vugale o dije klasket a bep seurt traoù hag o berniet en a-raok war al lec’h : dic’harzhadur troc’het eus ar gwenodennoù, kozh stouvioù, spern kozh sec’h, drez, gargel, treuzoù kaol, krann raden, skourroù gwez bet torret gant an avelaj, hag all.\nKement den a deue d’an tantad a ranke degas kalz pe nebeut a danvez, zoken ar vugale yaouank a ranke dougen un tamm bod en o dorn, pe ‘veze graet sin da voutañ dezho o biz en tan…\nNag e oa plijus bezañ erru eus ar rumm kentañ, hag arvestiñ eus pep rumm o tegouezhout : paotred kozh un tamm re sammet a boze troad o forc’h en douar da ziskuizhañ o skoaz, krennarded, re hir troad o forc’h diouzh o ment hag o lakae da deukañ pa grogent da sevel ar blasenn, bugaligoù un dorn krog e dorn o mamm, o zamm bod ‘n o dorn all, ar vamm o tougen ur choukad balan sec’h.\nNa ken kasaus all bezañ tapet war-lerc’h ma veze dija bodet an dud ha krog an tan, an holl selloù war an dilerc’het. Koshañ ozhac’h ar vilajenn a enaoue an tan. Ar peurliesañ ne deue nemet pa veze degouezhet al lodenn vrasañ eus an dud.\nUn torchad plouz sec’h en e zorn hag e gorn bihan pri en e c’henoù e tiskenne war e nañ. Neuze ‘n ur deurel pled eus a belec’h e c’hwezhe an avel e tenne eus e c’ho- dell e voestad « chimik ». Pennglinañ ‘rae, enaouiñ e dorchad plouz, e lakaat dindan ur fagodenn lann pe valan e kostez ar c’houstell. An avel a c’hwezhe prim ar flamm, strakal ha strinkañ ‘rae ful : krog ‘oa an tantad.\nUn doare lid solanel edo, sioul e chome an dud ar momed kentañ, nemet ar vuga- ligoù ne vezent ket gouest da devel war o levenez dirak ar flammoù hir hag ar ful o strinkañ eus ar spern, youc’hal a rankent gant ar blijadur. Unan eus paotred an ti bras en doa kemeret ar boaz da saludiñ an tantadoù all, rak meur a dantad a veze gwelet diwar ar grec’henn, war veg e forc’h a lakae ar paotr ur fagodenn struj da gregiñ, neuze e save en aer hag a rae ganti un doare « rigodon ». Paotred eus an tan- tadoù pell a responte a-wechoù gant ar memes arvezioù. Ar vugale o dije mall da gontañ an tantadoù, sevel a raent war ar c’hleuz e penn uhelañ ar blasenn ma veze gwelet ac’hane teir pe beder barrouz pe da vihanañ lod anezho.\nGoude ‘veze lakaet dre voder ar struj en tan. Neuze e kroge an dud gant o c’haoz. Ar baotred gant kaoz ar c’hezeg, al labourioù, an amzer, ar marc’hadoù, ar foarioù. Brabañsiñ gant o ebeulien pe ebeulezed…\nAr merc’hed a gomze eus an darvoudoù, bev, marv, eured, badeziant, berzh mat ar vugale en arnodennoù. Ar vugale a c’hoarie, a cholorie, ar re vihanañ a c’hwerouze gant ar c’hoant kousket. Goude an tamm tremen prim-ha-prim war ar prederi pem- deziek, setu mare ar c’han ! Bugale a gane a-wechoù kanaouennoù skol. Neuze an dud yaouank sonioù eus ar c’hiz, sonioù « à succès » an ton hag ar pardon gante er bloaz-se, sonioù gallek ‘vel-just. Dont a ra e spered ar vaouez kozh tonioù brudet he yaouankiz : « Mon Paris », « Dolorosa » ha «L’Alhambra »… Bez’ ‘oa ‘velkent yaouankiz hag a dalc’he da ganañ brezhoneg, sonioù fentus evel « Gwilhaouig » ar mevel fin ‘oa deut a-benn da doganiñ e aotrou ha da dennañ pemp kant skoed leve digant an itron evit tevel war an dro.\nMouskanañ sioul a ra end-eeun ar plac’h kozh dezhi hec’h-unan :\nP’en deus an aotrou doganet Krial ha gouelañ ‘ra bepred Arsa, eme ‘n itron\nPetra ‘c’hoarvez de’z kalon ? O, Itron, ‘mezañ ma kredfen Lârout d’an aotrou e rafen O ‘me ‘n Itron ne ra ket se\nMe ‘ray dit pemp kant skoed leve.\nBez’ ‘oa ivez Mai hag a blije dezhi kanañ, ur vouezh raouliet ‘devoa hag ur stumm nay da ganañ, ar grennarded a rae goap a-drek he c’hein. Atav e kane ar memes son : « Pipi chevel ».\nNeuze, Gab kozh a groge gant gwerzioù keit hag un deiz hep bara. Gwerzioù amzer Napoleon. Lod a gave kaer, lod a gave oant kalz re hir. Darn a dec’he sioul- sibouron, darn a lâre ‘oa poent lâret ar pateroù abalamour da gas ar re vihan d’o gwele. Ya, pateroù ‘veze lâret, ar peurliesañ gant merc’h henañ an ti bras, gwezh ivez gant Anna ‘r C’hromm. Pa dichañse dezhi lezel da ziflipañ ur ger latin a-dreuz en De profundis, ar re yaouank a sac’he war ar respont gant a vougañ ‘raent o harz da c’hoarzhin, pe c’hoazh gant hennezh ne ouie koulz lâret respont ebet ‘met\n« skula skulorum ».\nEchu ar grasoù, pep tieg a zibabe un etev da gas gantañ, ur pennadig spern du o tivogediñ c’hoazh hag o fic’hañ evel un naer. Hennezh ‘veze lakaet en tan pa rae kurunoù start. Neuze pep hini a glaske e forc’h an eil o lavarout d’egile : « Ken arc’hoazh ha noz vat ! Echu ar pardon… »\nSiwazh ! Echu eo pell zo d’an tantadoù war ar blasenn gozh. Evit biken emichañs. E-pad ar brezel ‘oa bet difennet ober sklêrijenn ebet en noz. Ret ‘oa bet dilezel lid an tantadoù. E-pad ar brezel ivez ‘oa cheñchet tud en ti bras ar blasenn ‘oa lod eus ar feurm. An dud all n’hellent ket, hep asant ar feurmier mont d’ober tan war e goust. Ha neuze, ar blasenn, baradoz bugale ar vilajenn, ‘oa kemmet ivez. Diskaret ‘oa bet ar c’haerañ gwez gant ar perc’henn war zigarez diouer a c’hlaou. ‘Vel p’en divije ket kavet eñ a-walc’h a dorgosoù derv sec’h war e ugent, pe ouzhpenn, a feurmioù. Vandalerezh, ya, vandalerezh ‘oa diskar seurt gwez. Ken kozh ha ken kaer, testoù eus kement a zarvoudoù e-pad nouspet rummad tud.\nMemes tra ! a soñje ar vaouez kozh gant he daeroù tost da darzhañ. Memes tra ! Mont betek diskar gwezenn an eñvor ! Soñj he deus pegen mantret ‘oa bet ur vamm, kollet ganti he mab er brezel pa voe deut ar goaderien da ziskar ha da faoutiñ ar wezenn-faou ma oa kizellet enni ken brav anv he mab karet.\nEchu eo dezhi da beilhat he fatatez. Chom a ra he c’hontell en he dorn. Kollet en he soñjoù… Karout a rafe gwelout c’hoazh o tasorc’hiñ boazioù he yaouankiz ma ouie an dud ‘n em ziduañ onest ha fur hep foraniñ o gwenneien, hag a veze ken just ha dre se ken prizius.\nIjinañ ‘raent ‘bep seurt c’hoarioù dedennus ha digoust d’o yalc’h… Bremañ ? Bremañ ! Nemet redek bro gant kirri-tan da derriñ o gouzoug, hag e fell dezho arc’hant bras ha butun ha lapaj. Ha galleg ha saozneg a-leizh o c’horzailhenn, ha korolloù gouezidi. Ha kaoz all n’intentont nemet ar pezh a dishilh dezho o boest sonerezh… Ar bed, emezi, o vont war he genoù. Darbet ‘oa dezhi ivez kouezhañ war he genoù pa savas diwar he c’hador da lakaat lein war an tan. A-dal ma paouez da vale eo morzet raktal gant ar remm.\n« Prest eo lein ? a c’houlenn ur paotrig o tont en ti.\n— A, te zo aze Herve ?\n— Ya, gwelet am boa Alan ha Pêr dec’h da noz. Akord int ‘vefe graet un tantad emberr, ma teufec’h ?\n— Ya, met pelec’h ‘ta ?\n— E traoñ an hent kozh zo ur bern struz troc’het, war ar blaenenn vihan a hont e- kichen ho park ez eus ur plas brav ha didañjur.\n— Itronezed ar vilin zo aze an deizioù-mañ, laouen e vint sur o kaout un tantad en o c’hontre nevez. Ret ‘vo dit Herve mont da lavarout dezho… »\nDaoust, a soñje ar vaouez kozh, hag-eñ ne bec’han ket o tegemer estrenien ‘n hor c’helc’h. Nann, goude tout n’int ket eus gouenn ar mac’her. Ha neuze gant ‘bep seurt koad eo ret ober tan, pa vez c’hoant da zasorc’hiñ un tantad.\n21 a viz Mezheven 1965


Buhez ar Sent/1894/Viktorian - Wikimammenn\nBuhez ar Sent/1894/Viktorian\n◄ Katell a Jenn Viktorian Vulfrann ►\nAr zant-ma a ioa ginidik euz ann Afrik, ha ne oa den er vro-ze ker pinvidik hag hen. O veza bet hanvet da c’houarner e Karthaj, e rea he zever er garg-ma gant eul lealded heb he far p’en em lakeaz Hunnerik, roue ar Vandaled, da ober goall vuez d’ar gristenien gatholik. Ar prins-se a ioa eunn heretik a heurtet, hag a felle d’ezhan ne vije mui nemed heretiked enn he rouantelez. En em gemeret a reaz da genta oc’h ar guerc’hezed konsakret da Zoue, ha goudeze ouz ann dud a iliz: tost da bemp mil euz ar re-ma, heb kounta ouspenn pevarc’hant eskop, a oue kaset gant-han er meaz euz ar vro. Abarz ar fin ec’h en em gemeraz ive oc’h ann dud fidel.\nHunnerik a ieaz enn egar pa glevaz ar respount-ma, hag a roaz urs da vourrevi ar Zant goasa ma vije gellet. Da genta, e oue torret d’ezhan he izili, ha goudeze e oue skuillet eol bero varnho hag e oue dispennet he gorf gant eur gribin houarn. Mes Viktorian a c’houzanvaz ann holl dourmanchou-ze gant joa ; treac’h e oue bepred d’he vourrevien, ha d’ann tri var’nn ugent a viz meurs euz ar bloaz 484, ez eaz erfin da reseo enn env ar gurunenn en doa meritet dre he verzerenti hirr ha gloriuz.\nAr zant-ma a lavare : « — Ha pa na ve ket zoken eur vuez all goude houma, ne garfenn ket, evit eur vogedenn a henor hag a c’hloar, beza digaloun aoualc’h e kenver va c’hrouer evit trei kein d’ezhan, goude m’en deuz great d’inn ar c’hras dhe anaout. » Setu aze petra zinifi kaout eur garantez parfet evit Doue : he garet abalamour d’ezhan he-unan, abalamour ma’z eo ar Mad a zo dreist peb mad, ar Gened a zo dreist peb gened, ha nann abalamour d’ar rekoumpans a c’hortozomp diganthan.\nAr zent holl o deuz bet ar garantez parfet-se evit Doue ; ato int bet prest da c’houzanv a bep seurt poaniou evithan, ha pa n’en devije bet zoken baradoz ebed da rei d’ezho er bed all. Ha ni, kaer en deuz Doue kinnig d’eomp he varadoz mar her c’haromp, hag hor gourdrouz euz ann ifern ma n’her c’haromp ket, ni a zo bepred lezirek enn he zervich, ni ne fell d’eomp gouzanv netra dre garantez evithan. Peseurt kaloun on euz-ni eta ? « — O va Doue, a lavare guech all sant Aogustin, piou oc’h-hu ha piou ounn-me, ma’c’h ordrenit d’inn ho karet ? Daoust ha c’houi a vezo eurusoc’h mar ho karann, pe nebeutoc’h euruz ma n’ho karann ket ? Nann, mes c’houi a fell d’ehoc’h ho karfenn evit ma vezinn euruz va-unan dre ar garantez am bezo evidhoc’h. Ah ! re zivezad em euz ho karet, o gened bepred koz ha bepred nevez, re zivezad em euz ho karet ! »\nAdtapet diwar « https://br.wikisource.org/w/index.php?title=Buhez_ar_Sent/1894/Viktorian&oldid=23009 »\nKemmoù diwezhañ degaset d'ar bajenn-mañ d'an 21 Mez 2011, da 15:34.


Ai‘ta! » Emgav get Gwened Tolpad\nEmgav get Gwened Tolpad\nEn em gavet en doa ar strollad Ai’ta! Bro Gwened get kuzulier-kumuniezh dileuriet evit ar sevenadur Breizh Gwened Tolpad, Gabriel SAUVET, hag atebeg ar servijoù sevenadurel ha sport, David KERDELANT, e-karg ivez ag an heuliiñ oberoù evit ar garta “Ya d’ar brezhoneg” ( karta sinet d’an 10 a viz Gwenholo 2010 ha n’eo ket bet c’hoazh kadarnaet al live 1 …). Kaset e oa bet genomp ivez ul lizher digor da Brezidant Gwened Tolpad ha d’an holl guzulierion kumuniezh evit lâret dezhe ne oa ket merzet kalz araokadennoù ha memes àr tachennoù zo (bageal) e yae e an traoù àr-gil !\nBlez goude emgav kentañ get Prezidant Gwened Tolpad e c’hoarveze an emgav nevez-mañ , ur blez hanter ivez goude oberenn ar strollad a-enep panellerezh nevez unyezhek rouedad busoù tolpad Gwened KICEO.\nReit eo bet d’an tolpad un doser arall diàr stad an traoù evit ar brezhoneg blez zo goude hor emgav kentañ .\nÀr div dachenn a-bouez evit un tolpad ne ya ket an traoù àr-raok !\nNac’hiñ kemer kont ar brezhoneg er rouedad busoù an tolpad daoust hor goulennoù ! N’eus netra rakwelet evit ma vo lakaet brezhoneg er gevrat dileurierezh servij publik, etre Gwened Tolpad ha CPTV/KICEO, izembregrerzh TRANSDEV (VEOLIA), a zo é veriñ ar rouedad busoù tolpad Gwened. D’an 31 a viz Eost 2016 e vo deiziad termen ar gevrat sinet 11 blez zo. Kroget ‘vo emberr an eskemmoù evit he adneveziñ….\nKrouiñ un diazezadur publik lec’hel e miz C’hwever 2014 evit meriñ an obererezhioù merdeiñ a live tolpad , NAUTIK 47, é tolpiñ ar 4 kreizenn verdeiñ an tiriad (Sine, Baden, An arvor-Baden, Aradon). Nevesaet eo bet e 2014 kreizenn vageal Sine met ger erbet e brezhoneg daoust d’ar garta sinet e 2010 ma oa skrivet enni ” Ober gant an div yezh bep tro ma vez staliet panelloù nevez“. Ger eerbet e brezzhoneg àr al lec’hienn internet, kentel erbet e brezhoneg evit ar skolidi, na staj bageal erbet e brezhoneg…èl rezon !\nDivountet e oa bet genomp lizherennoù plastik doc’h magoer kreizenn verdeiñ Sine e miz Eost 2014 (sellet doc’h ar foto) ,ha reit en dro (dre “colissimo” mar plij !) get ul lizher da rener Nautik 47. Kaset e oa bet ivez ul lizher d’an holl bennoù bras Gwened Tolpad.\n« Kuzul meur Aodoù an Arvor brezhonekaet !\nKoulzad “dilennadegoù departamant 2015 ha brezhoneg” : an disoc’hoù diwezhañ ! »


Pajenn:Morvan - Buez ar Zent, 1894.djvu/348 - Wikimammenn\nPajenn:Morvan - Buez ar Zent, 1894.djvu/348\nda hema. » Mari a c’houie ne oa mui netra. Evelato e klaskaz evit senti ouz he fried, ha Doue a reaz eur mirakl evit rekoumpansi he bolontez vad hag hini ar Zant. Kaout a eure enn eur plad, a zonje d’ezhi a ioa goullou, pe a dra da garga he gof d’ar paour keaz.\nEunn droiad all, Izidor a ioa bet pedet da leina gant tud eur vreuriez bennag abalamour m’edo he-unan er vreuriez-se. Mes ne erruaz nemed da fin lein, ha c’hoaz ne erruaz ket he-unan : eur vandenn beorien a ioa asambles ganthan. Tud ar vreuriez ne ouent ket evit miret da lavaret : « — E pe leac’h oc’h chomet evelse ’ta, Izidor, ha perak treina d’hoc’h heul kement all a beorien? Ni on euz espernet ho lod-c’houi, mes lod ar beorien- ze avad n’on euz ket espernet. » Ar Zant a respountaz d’ezho kerkent: « — Ar pez a renker eo; va lod-me a vezo aoualc’h evidon va-unan hag evit peorien Jezuz-Krist. » E guirionez, paz ejot da glask lod Izidor, e oue kavet pe a dra da rei da leina d’ezhan he-unan ha da gement paour a ioa deuet asambles gan-than.\nAr zant-ma a varvaz d’ar 15 a viz mae euz ar bloaz 1170, goude beza resevet he zakramanchou diveza gant devosion eunn eal. He gorf a oue enterret e guered Sant-Andre; mes a benn daou-ugent vloaz goude, e oue savet ac’hano ha kaset d’ann iliz. Hogen, epad m’edot o tigeri he vez, ar c’hleier en em lakeaz da zini anezho ho-unan, ha keriz holl, kouls lavaret, a ziredaz raklal d’ar vered. Kavet e oue ar c’horf enn he bez ha ker fresk ha pa vije bet c’hoaz leun a vuez. Ouspenn-ze, teuler a rea tro var dro dre ann ear eur c’houez vad dudiuz.\nEtouez ar miraklou en deuz great Doue evit diskouez santelez he zervicher, setu ama unan euz ar re vrudeta. Philipp Trede, roue Spagn, o veza kouezet klanv enn eur zont euz a Lisboonn, ar vedisinet a ziskleriaz ne oa ket a bareans evithan. Ar Spagnoled a oue glac’haret-holl pa glevchont ar c^helou-ze, ha setu hi hag ober ho zonj da c’houlenn sikour digant sant Izidor. Pennou braz ar rouantelez a ordrenaz ma vije douget he gorf e prosesion d’al leac’h m’oa chomet klanv ar roue. Ann urs-ma a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/348&oldid=137546 »


Goulennomp ur chadenn dele bublik rannvroel : Jean-Luc BLEUNVEN\nGalvet e vez da vont da vanifestiñ warc’hoazh da 3 eur abardaez dirak ti Frañs 3 e Brest, Roazhon ha Naoned gant meur a gevredigezh. Manifestet e vo evit kaout ur gwir chadenn dele bublik divyezhek evit Breizh a-bezh. O welet e ya war zisteraat keleier ha programoù rannvroel gwirion Frañs 3 Breizh e c’houlennont e vefe krouet ur wir a chadenn dele rannvroel divyezhek e Breizh.\nHarz-labour a zo bet dija gand implijidi Frañs 3 d’an 18 a viz Kerzu. Goulenn a reont groñs cheñch penn d’ar vazh : un tele rannvroel da gentañ araok beza tele ar stad. E Breizh ez eus bet 71.31% a dud oc’h ober harz-labour.\nE rannvroiou all Europa ez eus dija chadennou-tele publik. Mad e vije gelled kaoud kement-se e Bro-C’hall. Ar rannvro eo a vije e penn ar chadenn rannvroel-se da c’hellet sevel ha skignañ dañvez e yezhoù bihan.\nE Bro-Korsika e za en-dro dija ar chadenn rannvroel « Via Stella ». Ur skouer vat eo da ober kement-se e lec’h all. Peadra a zo da gas war-raok abadennou rannvroel e Bro-C’hall (tud ha dafar) : moaien ‘zo neuze e vije stankoc’h ar programou rannvroel.\n24 kannad eus Breizh a a zo a-du gant kement-mañ. A benn lakaat an traoù da vont war raok en eus Pol Molac goulennet diganeomp sinañ ul lizher kaset da Aurélie Filippetti, ministr ar sevennadur hag an daremprediñ. Posupl eo deoc’h lenn al lizher ha gwelet piv n’eus sinet anezhi amañ.


Kirikane - Wikipedia\nKirikane (japaneg : 截金) zo un teknik kinkladur japanat implijet evit an delwennoù ha taolennoù boudaek. Diazezet eo war follennoù aour, arc'hant pe blatin troc'het e linennoù, diamantoù ha tric'hornioù.\nKirikane a voe degaset eus Sina e-kerzh prantad an tiernezh Tang (618–907). Koshañ skouer an arz-se eo Tamamushino Zushi en Azeuldi Horyuji. En XIvet kantved e krogas kirikane d'en em ledañ ha kenderc'hel a reas betek an XIIIvet kantved pe XIVvet kantved. Goude-se e voe paouezet gant an arz-se pe dost, abalamour da diskar an arz boudaek dre vras.\n(en) Sayoko Eri Kirikane World – Brilliance and Romance of Gold Leaf, Japan Broadcasting Publishers Association (ISBN 978-4-1400-9141-8)\nHeian Bussho (平安佛所)\nAdtapet diwar « https://br.wikipedia.org/w/index.php?title=Kirikane&oldid=1813928 »\nDernière modification le 9 Kzu 2018, à 21:48\nKemmoù diwezhañ degaset d'ar bajenn-mañ d'an 9 Kzu 2018, da 21:48.


Tiara Headband folha metalizada e pérola. Tiara Headband folha metalizada e pérola. Tiara Headband folha metalizada e pérola. Tiara Headband folha metalizada e pérola. Tiara Headband folha metalizada e pérola.


Kafedi Mezekniezh - "Ar vugale ganet divrec'h"\nPublié le 31/01/20 16:22 -- mis à jour le 31/01/20 19:35\nKafedi Mezekniezh : «Ar vugale ganet divrec’h» (lusket gant an Dr Youn Gourves)\nAn Dr Youn GOURVES\nD’ar Sadorn 15 a viz C’hwevrer 2020, 2e30 goude merenn, e tavarn ar Finnegans, 46 straed Aristide Briand, Kemper\nSkoet eo bet meur a hini gant keloù c’hoarvezadenn ar vugale ganet hep brec'h. 100 bugel a vez paket bep bloaz gant seurt skoilh-se.\nKlasket en deus an Dr Youn Gourves pleustriñ war ar gudenn, peseurt hentennou a ranker heuliañ en imbourc'h, penaos displegañ kement-se...\nABP he deus renket ar c'hemenn-mañ evel ur pennad "gastronomie" !!\nN'eo ket ABP. Ur rummad a zibaban, p'eo ret en ober ha dre zegouezh (ha dre voas an hini "gastronomie") pa n'eus kinnig ebet en hon yezh. Pa vo kinniget rummadoù en hon yezh e tibabin gant aked pehini a glot ar gwellañ gant an dodenn. Met mard eo kinniget rummadoù e galleg, ne ra forzh deomp mard eo "gastronomie", "nécrologie", "sport", "agriculture"...hag a zo skrivet, ha pa sellfe an darvoud ouzh an Istor, ar yezhoniezh, ar skiantoù, al lennegezh...


Pajenn:Morvan - Buez ar Zent, 1894.djvu/761 - Wikimammenn\nPajenn:Morvan - Buez ar Zent, 1894.djvu/761\neuz a gement-se o veza eat betek ann impalaer, hema a roaz urs da gregi ennho ha d’ho c’has dirak imach ar fals doue Eskulap.\nTost d’al leac’h m’oa bet enterret da genta korfou ar Pevar Gurunet, oa bet enterret enn ho raok pemp merzer all hag a ioa ho hano Glaoda, Nikostrat, Simphorian, Kastorius ha Semplisius. Micher ar re-ma oa labourat gant ar gizell hag ober patromiou pe imachou. Semplisius a ioa c’hoaz paian ; mes ar pevar all a ioa kristenien, ha ne vankent morse da ober sin ar groaz abarz staga d’al labour. Hogen, Semplisiuz a remerkaz e labourent guelloc’h ha bravoc’h evithan, goude beza great sin ar groaz evelse, ha ne dorrent ket kement a ostillou. Setu perak e c’houlennaz outho petra zinifie ar groaz-ze a verkent varnho ho-unan araok kregi enn ho c’hizell.\nSimphorian a gemeraz tro ac’hano da gomz d’ezhan euz ar guir Doue hag euz hor Zalver Jezuz-Krist. « Mab Doue, eme Zimphorian, a zo maro evidomp holl var\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/761&oldid=138002 »


chuk - Wikeriadur\nSellet e vez ouzh ar bajenn pe ar gevrenn-mañ evel un divraz da glokaat. Mar gouezit tra pe dra diwar-benn danvez ar pennad e c'hellit lakaat ho kouiziegezh da dalvezout dre gemmañ ar bajenn-mañ diouzhtu goude klikañ war al liamm « kemmañ ».\nchuk /ʃyk/ strollder, unanderenn chukenn, (furm vihanaat : chukig)\nPa vez tennet laezh diwar ur vronn gant ur babig.\nDre astenn-ster, bronnoù.\nem boe ive, a wechoù, lod eus he chuk diganti rak, d'ar mare-se, ne oa ket troet ar mammoù d'ober geizoù hag e roent bronn, a galon vat, an eil da vagadenn d'eben — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 52.)\ngalleg : tétées (fr) , seins (fr)\nAdtapet diwar « https://br.wiktionary.org/w/index.php?title=chuk&oldid=303392 »\nWikeriadur:Divrazoù da glokaat\nKemmoù diwezhañ degaset d'ar bajenn-mañ d'an 9 Her 2020, da 14:50.


Buhez ar Sent/1894/Alphons a Ligori - Wikimammenn\nBuhez ar Sent/1894/Alphons a Ligori\n◄ Lorans, Merzer Alphons a Ligori Klara ►\nMes, enn eur labourat evelse evit silvidigez he nesa, Alphons a boanie ive bepred d’en em zantifia he-unan muioc’h-mui : Dalc’h-mad e veze o pedi pe o vedita, ha kastiza a rea he gorf dre ar iun hag ar binijenn, petra bennag n’en doa great biskoaz pec’hed marvel ebed.\nHe zevosion evit ar Verc’hez a ioa ken tener ma ne skuize morse oc’h ober he meuleudi. Ne skuize morse ken nebeut o sarmoun var basion hor Zalver pe var zakramant ann aoter. Menez Kalvar, ann tabernakl, tron ar Verc’hez enn env, setu aze e pe leac’h e veze ato he spered hag he galoun, hag e pe leac’h e felie d’ezhan e vije ive sperejou ha kalounou ar re all.\nAlphons a ioa dija tost da zek vloaz ha tri-ugent pa oue hanvet da eskop e Santez-Agatha-ar-Gothed. Kaer en devoue klask pellaat ar beac’h-se dioc’h he ziouskoaz, evel m’en devoa great dija meur a vech, red e oue d’ezhan enn dro-ma senti ouz ar pab. Hogen, o veza eskop, ne jenchaz netra enn he feson da veva ; mes poania a eure muioc’h eget biskoaz da ziarbenn ann dizursiou ha da zigas d’ar gear ann denved dianket. He garantez evit ar beorien a ioa heb muzul, hag enn eur blavez a gernez e verzaz he holl arrebeuri, ha betek zoken he voalenn hag he vaz a eskop evit pourvei d’ho ezommou.\nMes he gorf a ioa deuet da veza hanter-zeizet outhan, hag abalamour da ze e roaz ann dilez euz he garg. Neuze ec’h en em dennaz adarre etouez he visionerien, hag eno e kendalc’haz da labourat hervez he c’halloud evit gloar Doue ha silvidigez ann eneou. Kroaziou pounner en devoue da zougen betek fin he vuez, heb kounta boan en doa gant he glenvejou ; rak n’e ket gant e c’hlenved hebken oa skoet. Mes e kreiz ann holl boaniou-ze oa bepred laouen ha rezinet a greiz kaloun da volontez Doue.\nGoude beza resevet euz ann env ann donezoun a viraklou ha meur a zonezoun all ker kaer hag hounnez pe gaeroc’h c’hoaz, ar zant-ma a oue tentet enn eur feson estranch enn he gozni : tentet e oue zoken a enep a burete, hag hen oajet dija a eiz vloaz ha pevar-ugent !… Mes, dre ar bedenn ha dre he fizians e Doue hag er Verc’hez, e oue ato treac’h d’ann holl dentasionou-ze, ha mervel a eure erfin e peoc’h d’ar c’henta a viz eost euz ar bloaz 1787, oajet a zek vloaz ha pevar-ugent, dek miz ha pemp devez. Ar pab Gregor XVI hen diskleriaz sant d’ar 16 a viz mae 1839, hag ar pab Pi Nao en deuz lakeat anezhan e renk ann doktored er bloaz 1871. Rak, e kreiz he labouriou abostolik, sant Alphons a Ligori en deuz kavet c’hoaz amzer da skriva eur maread levriou kaer ha brudet, ken evit kelennadurez ann dud a iliz, ken evit kelennadurez ann holl dud fidel.\nAr zant-ma a oue tentet enn eur feson estranch enn he gozni : tentet e oue a zizesper, tentet e oue a enep ar feiz, tentet e oue zoken a enep ar burete, hag hen oajet dija a eiz vloaz ha pevar-ugent !… Piou a c’hellfe goudeze kredi pe lavaret n’en deuz mui a ezomm da gaout aoun rak ann drouk-spered pe rak ar c’hig ? Ah ! beillit ha pedit betek fin ho puez ; anez, n’euz fors peger koz e veac’h, emaoc’h ato e riskl da goueza e lasou ann diaoul.\nAdtapet diwar « https://br.wikisource.org/w/index.php?title=Buhez_ar_Sent/1894/Alphons_a_Ligori&oldid=29551 »\nKemmoù diwezhañ degaset d'ar bajenn-mañ d'an 23 Kzu 2011, da 18:25.


Francišak Skaryna (Францішак Скарына e belaruseg), ganet war-dro 1490 e Polatsk ha marvet war-dro 1551, a oa ur skrivagner hag a veve e Dugelezh Veur Lituania. Sellet a reer outañ evel diazezer ar belaruseg hag ar moullañ e Belarus, abalamour d'al levrioù embannet gantañ en ur yezh slavek e 1517.\nGanet e voe e Polatsk e Dugelezh Veur Lituania da neuze, e Belarus bremañ. Studioù a reas e skol-veur Krakovia betek 1504. Un doktorerelezh mezegiezh a dapas e skol-veur Padova, en Italia, e 1512. Sevel a reas un ti-moullañ e Praha hag e 1517 e embannas ennañ ul levr salmoù, al levr kentañ biskoazh e belaruseg kozh. Goude-se e embannas ouzhpenn 20 levr all. Kenderc'hel a reas gant e labour moullañ e Vilnius. Etre 1517 ha 1519 e embannas ar Bibl, a oa bet troet gantañ en e yezh, e 22 levrenn. E labour pouezusañ e voe. Echuiñ a reas e vuhez e lez Ferdinand Iañ an Impalaeriezh Santel.\nDiaes eo lavaret dre just e peseurt yezh e oa skrivet levrioù Skaryna. Ur yezh slavek eus ar reter e oa, a-dra-sur, met ne oa ket ar belaruseg a anavezomp hiziv. Daoust da se e seller outañ evel diazezer ar yezh a zo aet diwezhatoc'h da vezañ ar belaruseg.\nGoude diskar an Unvaniezh Soviedel e voe anvet straedoù e Belarus en anv Francysk Skaryna. Ur "vedalenn Francysk Skaryna" (Медаль «Францыска Скарыны») hag un "urzh Francysk Skaryna" (О́рдэн Францы́ска Скары́ны) zo bet savet evit garedoniñ an dud e Belarus. Meur a zelwenn zo bet savet en e enor e Polatsk, Minsk, Kaliningrad ha Praha.\nBibl e belaruseg\nFrancysk Skaryna, the Martin Luther of Belarus, The Economist, 31/01/2017 (en)\nAdtapet diwar « https://br.wikipedia.org/w/index.php?title=Francysk_Skaryna&oldid=1934261 »\nKemm diwezhañ d'an 3 Gen 2022 da 07:57


Mateo 1, New Testament in Chinantec, Comaltepec (CCODBL) | The Bible App\nIdioma de la BíbliaComaltepec Chinantec\nCebuano - Revised Popular Version (Drama - NT)\nMés informació sobre New Testament in Chinantec, Comaltepec\n1I̱ lab jaléngꞌˋ ꞌlɨɨ˜ yʉ́ʉꞌ˜ quiáꞌˉ Dseaˋ Jmáangˉ i̱ lɨ́ɨngˊ sɨju̱ˇ ꞌlɨɨ˜ yʉ́ʉꞌ˜ dseata˜ Davíꞌˆ có̱o̱ꞌ˜guɨ ꞌlɨɨ˜ yʉ́ʉꞌ˜ Abraham. 2Jo̱ Abraham calɨsíˋ tiquiáꞌˆ Isáaˊ jo̱ Isáaˊ calɨsíˋ tiquiáꞌˆ Jacóoˆ jo̱ Jacóoˆ calɨsíˋ tiquiáꞌˆ Judá có̱o̱ꞌ˜ jaléngꞌˋ rúiñꞌˋ. 3Jo̱ Judá calɨsíˋ tiquiáꞌˆ Fares có̱o̱ꞌ˜guɨ Zara jo̱ niquiáꞌrˆ calɨsírˋ Tamar. Jo̱ Fares calɨsíˋ tiquiáꞌˆ Esrom jo̱ Esrom calɨsíˋ tiquiáꞌˆ Aram. 4Jo̱ Aram calɨsíˋ tiquiáꞌˆ Aminadab jo̱ Aminadab calɨsíˋ tiquiáꞌˆ Naasón jo̱ Naasón calɨsíˋ tiquiáꞌˆ Salmón. 5Jo̱ Salmón calɨsíˋ tiquiáꞌˆ Booz jo̱guɨ niquiáꞌrˆ calɨsírˋ Rahab. Jo̱ Booz calɨsíˋ tiquiáꞌˆ Obed jo̱guɨ niquiáꞌrˆ calɨsíˋ Rut. Jo̱ Obed calɨsíˋ tiquiáꞌˆ Isaí. 6Jo̱guɨ Isaí calɨsíˋ tiquiáꞌˆ i̱ dseata˜ Davíꞌˆ jo̱ íbˋ tiquiáꞌˆ Salomón jo̱guɨ niquiáꞌrˆ i̱ calɨ́ngˉ dseamɨ́ˋ quiáꞌˉ Urías.\n7Jo̱ Salomón calɨsíˋ tiquiáꞌˆ Roboam jo̱ Roboam calɨsíˋ tiquiáꞌˆ Abías jo̱ Abías calɨsíˋ tiquiáꞌˆ Asa. 8Jo̱ Asa calɨsíˋ tiquiáꞌˆ Josafat jo̱ Josafat calɨsíˋ tiquiáꞌˆ Joram jo̱ Joram calɨsíˋ tiquiáꞌˆ Uzías. 9Jo̱ Uzías calɨsíˋ tiquiáꞌˆ Jotam jo̱ Jotam calɨsíˋ tiquiáꞌˆ Acaz jo̱ Acaz calɨsíˋ tiquiáꞌˆ Ezequías. 10Jo̱ Ezequías calɨsíˋ tiquiáꞌˆ Manasés jo̱ Manasés calɨsíˋ tiquiáꞌˆ Amón jo̱ Amón calɨsíˋ tiquiáꞌˆ Josías. 11Jo̱ Josías calɨsíˋ tiquiáꞌˆ Jeconías có̱o̱ꞌ˜ jaléngꞌˋ rúiñꞌˋ. Jo̱ ie˜ jo̱b mɨ˜ catǿˉ dseaˋ i̱ seengˋ fɨˊ Babilonia fɨ́ɨngˊ dseaˋ Israel fɨˊ góorˋ e ꞌñúuiñꞌ˜ do.\n12Jo̱ mɨ˜ cangɨ́ˋguɨ lajo̱, Jeconías calɨsíˋ tiquiáꞌˆ Salatiel jo̱ Salatiel calɨsíˋ tiquiáꞌˆ Zorobabel. 13Jo̱ Zorobabel calɨsíˋ tiquiáꞌˆ Abiud jo̱ Abiud calɨsíˋ tiquiáꞌˆ Eliaquim jo̱ Eliaquim calɨsíˋ tiquiáꞌˆ Azor. 14Jo̱ Azor calɨsíˋ tiquiáꞌˆ Sadoc jo̱ Sadoc calɨsíˋ tiquiáꞌˆ Aquim jo̱ Aquim calɨsíˋ tiquiáꞌˆ Eliud. 15Jo̱ Eliud calɨsíˋ tiquiáꞌˆ Eleazar jo̱ Eleazar calɨsíˋ tiquiáꞌˆ Matán jo̱ Matán calɨsíˋ tiquiáꞌˆ Jacóoˆ. 16Jo̱ Jacóoˆ calɨsíˋ tiquiáꞌˆ Séˆ, jo̱ i̱ Séˆ do íbˋ i̱ calɨ́ˉ dseañʉꞌˋ quiáꞌˉ Yáˆ; jo̱ i̱ Yáˆ do, íbˋ i̱ lɨ́ɨngˊ niquiáꞌˆ Jesús i̱ lɨ́ɨngˊ Mesías e guǿngꞌˋ: Dseaˋ i̱ caguíngꞌˋ Fidiéeˇ.\n17Jo̱ calɨséngˋ guiquiʉ̱ˊ ꞌléꞌˋ íingꞌ˜ dseaˋ catɨˊ mɨ˜ calɨséngˋ Abraham jo̱ cartɨˊ mɨ˜ calɨséngˋ dseata˜ Davíꞌˆ, jo̱ jiéꞌˋguɨ guiquiʉ̱ˊ ꞌléꞌˋ catɨˊ mɨ˜ calɨséngˋ dseata˜ Davíꞌˆ jo̱ cartɨˊ mɨ˜ cangojéengˋ dseaˋ Babilonia jaléngꞌˋ dseaˋ Israel fɨˊ góorˋ e ꞌñúuiñꞌ˜, jo̱ jiéngꞌˋguɨ guiquiʉ̱ˊguɨ ꞌléꞌˋ catɨˊ mɨ˜ cangɨ́ˋ e catǿˉ dseaˋ Babilonia jaléngꞌˋ dseaˋ Israel fɨˊ góorˋ jo̱ cartɨˊ mɨ˜ calɨséngˋ i̱ Mesías do i̱ caguíngꞌˋ Fidiéeˇ.\n18Lalab calɨ́ˉ mɨ˜ calɨséngˋ Dseaˋ Jmáangˉ. Jo̱ ie˜ jo̱ seengˋ jaangˋ sɨmɨ́ˆ i̱ siiˋ Yáˆ i̱ nɨninéeˊ júuˆ quiáꞌˉ có̱o̱ꞌ˜ jaangˋ sɨmingꞌˋ i̱ siiˋ Séˆ, dsʉꞌ nʉ́ꞌˉguɨ e nigüeárˋ co̱lɨɨng˜ cangoquieeng˜ i̱ Yáˆ do yʉ̱ʉ̱ˋ laꞌeáangˊ có̱o̱ꞌ˜ Jmɨguíˋ quiáꞌˉ Fidiéeˇ. 19Jo̱ i̱ Séˆ do lɨ́ɨiñˊ jaangˋ sɨmingꞌˋ i̱ dsíngꞌˉ guiúngˉ, jo̱baꞌ jaˋ calɨꞌiiñ˜ faꞌ e cajméerˋ dseeˉ quiáꞌˉ i̱ Yáˆ do fɨˊ quiniˇ dseaˋ. Jo̱baꞌ caꞌɨ́ˋ dsíirˊ e nitiúungˉneiñꞌ do e ɨɨmˋjiʉ e laco̱ꞌ jaˋ nilɨñiˊ dseaˋ. 20Jo̱ lajeeˇ e ɨˊ dsíiˊ i̱ Séˆ do e nijmérˉ lajo̱, lajeeˇ güɨɨiñˋ jo̱ caquɨrˊ e cajnéngˉ jaangˋ ángel i̱ lɨ́ɨngˊ guotɨɨˉ Fidiéeˇ i̱ casíingˋ dseaˋ do. Jo̱ íˋ casɨ́ꞌrˉ i̱ Séˆ do jo̱ cajíñꞌˉ:\n—Séˆ, sɨju̱ˇ dseata˜ Davíꞌˆ, jaˋ jmooꞌˋ ꞌgóꞌˋ e nicønꞌˆ Yáˆ e nilíiñˉ dseamɨ́ˋ quíiꞌˉ, dsʉco̱ꞌ i̱ jiuung˜ i̱ quiéeiñˋ na caꞌuíiñˉ có̱o̱ꞌ˜ Jmɨguíˋ quiáꞌˉ Fidiéeˇ. 21Jo̱ nilɨseengˋ jaangˋ yʉ̱ʉ̱ˋ sɨñʉʉˆ quiáꞌrˉ, jo̱ ꞌnʉˋ nitó̱ꞌˆ e nilɨsiirˋ Jesús, jo̱ nilɨsiirˋ lana dsʉco̱ꞌ nileáiñˉ jaléngꞌˋ dseaˋ quiáꞌrˉ jee˜ jaléꞌˋ dseeˉ quiáiñꞌˉ.\n22Jo̱ jaléꞌˋ e cajíngꞌˉ i̱ ángel do calɨ́ˉ e laco̱ꞌ calɨti˜ júuˆ quiáꞌˉ Fidiéeˇ e caféꞌˋ jaangˋ dseaˋ i̱ caféꞌˋ cuaiñ˜ quiáꞌrˉ malɨɨ˜guɨ eáangˊ mɨ˜ cajíñꞌˉ lala:\n23Jaangˋ sɨmɨ́ˆ nidsiquieeiñ˜ jaangˋ yʉ̱ʉ̱ˋ sɨñʉʉˆ,\n24Jo̱ mɨ˜ cajnéˉ dsíiˊ i̱ Séˆ do, jo̱baꞌ cajméeˋbre jaléꞌˋ e cajíngꞌˉ i̱ ángel do jo̱guɨ cacǿmˉbre i̱ Yáˆ do e nilíˋ dseamɨ́ˋ quiáꞌrˉ. 25Dsʉꞌ jaˋ caquiaiñꞌˆ có̱o̱iñꞌ˜ do cartɨˊ mɨ˜ calɨséngˋ i̱ yʉ̱ʉ̱ˋ i̱ quiéeiñꞌˋ do. Jo̱ mɨ˜ calɨséngˋ íˋ, jo̱baꞌ caté̱e̱ˋ Séˆ e calɨsíñꞌˋ do Jesús.


Stegn an traoù e Felger etre ar maer hag an implijidi kêr. Sturiet gant ar CGT ar re-se a rekleme ur bern traoù (kresk ar goproù, gwellaat an aozioù labour, …). Embannet e oa bet gant ar CGT e vefe aloubet kuzul-kêr ar 05 a viz mae zoken kement ha lakaat gwask war ar maer Louis Feuvrier (DVG) hag ar guzulieren.\nEvit distegn an traoù e klaskas Louis Feuvrier kinnig traoù. Kaset ez eus bet ul lizher d’ar CGT gantañ d’an 29 a viz ebrel. E-mesk ar reklemoù an implijidi, ur bourvezadenn gempouezañ reklemet da heul kresk ar sammad eurioù labour dre vloaz. 30€ a veze reklemet gant an sindikadoù, 8€ a oa kinniget gant Louis Feuvrier.\nA-benn ar fin ha goude bezañ goulennet ali digant an holl implijidi d’an 3 a viz maez e roas ar CGT hec’h asant da ginnigoù an aotroù maer. Emvodoù a vo etre ar sindikad ha skipailh Louis Feuvrier evit lakaat e pleustr ar c’hinnigoù-se met chom a raio « war evezh » Fabrice Bédet, penn-bras ar CGT er vro. « E kenkas ma trofe fall ar jeu e adkrogimp gant ar stourm » a lavaras paotr ar sindikad.\nTags : CGT Felger, felger, harz-labour, Louis Feuvrier\n08/05/2022 09:16 à 9 h 16 min\nSi vous pouviez nous donner la traduction en français, cela serait bien.\nRet eo da gêr Felger nac’hañ un donezon rak…


Merk (yezhoniezh) - Wikipedia\nEr yezhoniezh e vez implijet an termen merk (saoz: marker) evit komz eus ur rummad gerioù goullo ennañ morfemoù stag pe distag hag a dalvez da diskouel perzh yezhadurel ur ger bennak en ur frazenn.\nKalz aesoc'h eo anavezout seurt merkoù yezhadurel er yezhoù dezrannel pe c'hoazh er yezhoù daspegel evit er yezhoù enteuzel hag er yezhoù sintezel pe liessintezel. Ur yezh enteuzel eo al latin, da skouer, ha gant ur merk nemetañ e vez diskouezet meur a berzh yezhadurel war un dro: amo ("karan"), ma talvez al lostger -o evit merkañ an tu-gra, an doare-diskuliañ, ar c'hentañ gour unander hag an amzer-vremañ.\nDisheñvel eo seurt merkoù diouzh un termen heñvel all implijet e yezhoniezh "stumm merket", ma ra dave dur furm nann-diazez kentoc'h evit ur stuumm diazez anvet "amverk", da skouer "kazh" (stumm amverk diazez) kv. "kizhier" (stumm merket nann-diazez). A-wezhoù e klota ar fed m'en deus ur furm amverk merk yezhadurel ebet, evel da skouer an nominativel er yezhoù indezeuropek, met ne glot ket an daou stumm dre ret atav evel da skouer e latin ma vez implijet merkoù yezhadurel gant furmoù amverk. Diouzh an tu all e c'hell talvezout an diouer a verkoù ("merk mann") evit stummoù merket nann-diazez evel al liester genitivel anvioù zo e ruseg.\nBrezhoneg: al lostger -où (d.s. tadoù), merk al liester (gourel, reizh)\nGresianeg: al lostger -ς (d.s. άντρας, "gour"), merk an nominantivel (gourel unander)\nSpagnoleg: ar ger hay (d.s. hay mucha agua, "bez' ez eus kalz a dour"), merk ar bezañs\nJapaneg: ar rannig が (d.s. ジョンが学生です, "John a zo studier"), merk ar rener pe kentoc'h merk an tema.\nAdtapet diwar « https://br.wikipedia.org/w/index.php?title=Merk_(yezhoniezh)&oldid=1476713 »


Hent - Wikipedia\nUr gourhent e Danmark.\nUn hent a zo un egorenn ma c'hall an dud mont da vale warnañ eus ul lec'h d'unan all. Terket e vezont diouzh ezhommoù an dud hag en ur dennañ kont eus ar skoilhoù naturel pe denel. Dre vras e vez an hentoù war an douar noazh pe kaledet gant mein bilet.\nDre astenn e vez kaoz eus an hentoù war vor koulz ha, dre skeudenn, pep tra a seblant ober e hent evel war hentoù difetis er spered hag ar vuhez kevredigezhel.\nDre skeudenn ivez e veze gwelet (hag e vez c'hoazh) un hent en oabl steredennet, Hent (pe Heñchoù) Sant-Jakez (pe Hent Sant-Jalm), da lavaret eo un darn eus galaksienn m'emañ an Douar enni.\nEus an hentoù koshañ digoret gant an dud kentañ, marteze o heuliañ reoù al loened bras ha gouez betek hor c'hevredigezhioù modern ez eus bet ezhomm eus ar c'hehentiñ (ken+hentiñ), da lavaret eo kaout darempredoù etre an dud ha mont d'ar parkoù evit gounid ar boued. Ne oant nemet gwenodennoù (pe ribouloù pe hentigoù) war an douar noazh a-raok ma'z eus bet lakaet meur a hini anezho da vezañ ledan a-walc'h evit tremen an dud war an daou du.\nDre m'eo bet an Denelezh o kreskiñ e-keñver ar boblañs ez eus bet muioc'h-muiañ a hentoù evit mont da bep lec'h anavezet hag eus pep lec'h da n'eus forzh peseurt lec'h all ken emañ an holl hentoù o kroaziañ an eil gant egile. Pa vez daou hent pe ouzhpenn o kroaziañ ez eus ur c'hroashent. War ar c'hroashentoù e vez staliet peurvuiañ meur a dolpadur-annez bihan ha bras.\nGoude ma oa bet ijinet ar rodoù ken ma veze aesoc'h kas an traoù hag an dud war garbedoù ez eas an hentoù etre an tolpadurioù-annez da vezañ ledanaet diouzh an tremen ha diouzh ledander ha tizhder ar c'harbedoù. En XXvet kantved, pa greskas ar boblañs, brasded ar c'harbedoù e voe savet gourhentoù, meur a forzh ganto, eus daou forzh evit pep tu (hent peder forzh) betek ar gourhentoù daouzek forzh kavet er Stadoù-Unanet.\nriboul : un hent strizh\nribin, un hent strizh pe hentig goude tremen ul loen bras\nSellit ouzh ar ger hent er\nAdtapet diwar « https://br.wikipedia.org/w/index.php?title=Hent&oldid=1457361 »\nKemmoù diwezhañ degaset d'ar bajenn-mañ d'an 3 Ebr 2013, da 23:54.


Amerika (disheñvelout) - Wikipedia\nAmerika zo un anv brezhonek, alamanek, izelvroek ha kavout a reer anezhañ e meur a yezh all c'hoazh; hini ar c'hevandir Amerika eo, pe, dre verrdro, pe en doare hengounel evit Stadoù-Unanet Amerika; ha hini meur a dra all a c'hall bezañ ivez.\nAmerika (Saks), ur gêr en Alamagn\nAmerika (Drenthe), ur gêriadenn en Izelvroioù\nAmerika Bomber, ur raktres alaman, da vare an Eil brezel-bed, da ober ur vombezenn he dije tizhet SUA.\nAmerika, ur romant alamanek, gant Franz Kafka e 1927;\nKenavo Amerika, ur romant brezhonek gant Jakez Konan.\nAdtapet diwar « https://br.wikipedia.org/w/index.php?title=Amerika_(disheñvelout)&oldid=1454329 »\nDernière modification le 3 Ebr 2013, à 02:37\nKemmoù diwezhañ degaset d'ar bajenn-mañ d'an 3 Ebr 2013, da 02:37.


Buhez Sant Erwan - Eskopti Sant Brieg ha Landreger\nMeurzh 24 a viz C’hwevrer 2004 — Ouzhpennadenn ziwezhañ Lun 4 a viz Kerzu 2006\ngant Diocèse de Saint-Brieuc et Tréguier\nErwan HELOURY a oe ganet e maner Kervarzhin d’ar seitek a viz here mil daou c’hant tri hag hanter kant .(17-10-1253). Maner Kervarzhin a oa lec’hiet er Vinic’hi, tost-tre da gêr Landreger (Tréguier). E vamm, Azoù a Genkiz, ur vaouez a feiz, a roas dezhañ un deskadurezh kristen eus ar c’hentañ. D’e bevarzek vloaz, a-unan gant e vestr, Yann a Gerhos, kloareg yaouank eus Pleuvihan, ez eas da Bariz er skol-veur da genderc’hel gant e studi. Eno ec’h heulias kentelioù tud brudet evel sant Bonavantur ha sant Tomaz Akino war ar skridoù sakr. Anvet doktor war an teologiezh e kuitaas Pariz d’an oad a bevar bloaz warn-ugent evit Orléans, ur ger m’edo neuze enni lezennourien wellañ an amzer-se oc’h ober skol war ar gwir.\nOajet a nao bloaz warn-ugent eo galvet e Roazhon hag anvet ofisial, da lavaret eo barner war an holl draoù a sell ouzh lezennoù an Iliz ha re ar gwir sivil. Er memez amzer eskob Treger, Alan a Vruk, a felle dezhañ kaout e-touez e veleien un den ken gouiziek ha ken santel. Ha setu Erwan en e vro c’hinidik o ren evel e Roazhon e vicher a ofisial.\nBeleget eo eno neuze ha karget eus parrez Tredraezh. Kuitaat a raio ar barrez-se er bloavezh mil daou c’hant daouzek ha pevar ugent (1292) evit hini Louaneg, lec’h ma chomo person beteg e varo.\nDindan daou ugent vloaz Dom Erwan HELOURY en doa pignet war skeul ar santelezh betek ar bazenn uhelañ. An dud karget da studiañ e vuhez goude e varo a skrivo : “En holl c’hargoù fiziet ennañ, Erwan a dremenas evit un den fur ha gouiziek, devot ha reizh en e varnadennoù, o kas buan war-raok ar prosezoù hep sellout ouzh pe renk eo an dud”. Gras d’ar studioù uhel en doa graet war ar gwir, en em roas Erwan d’e c’harg-alvokad dre garantez ouzh Doue, aketus atao da zifenn ar beorien, an intañvezed hag an emzivaded. Diskibl da sant Fransez, paour brudet Asiz, e vev e-touez ar re baour, oc’h ober eus e vaner ur lec’h-bod. Evit an dud kaezh, o kinnig dezho e wele da gousket, o reseo anezho ouzh e daol-prejañ, o kinnig dezho betek e zilhad. E binijennoù a zo kalet : ne anavez evit boued nemet bara segal, soubenn gant kaol, fao pe irvin, hag evit boeson nemet dour sklaer. Ha nag a hir nozvezhioù tremenet o pediñ !\nE Louaneg e santelezh a zo anavezet gant an holl. Alies avat e red a-hed bro, o prezeg e pep lec’h aviel an Aotroù Krist.\nUzet gant al labour hag e binijennoù ec’h en em gavas a-bred tost d’an dremenvan, ha dezhañ nemet hanter kant vloaz. D’ar mare-se brud e santelezh a oa en em astennet war Breizh a-bezh. Ha setu perak, pa varvas e Kervarzhin d’an naontek a viz mae mil nao c’hant ha tri (19-05-1303), ur mor a dud, dreist-holl eus an eskopti, a zeuas d’ambroug e gorf betek iliz-veur Landreger. Ur brosesion hag a oe ar c’hentañ eus an holl re a zeuas d’he heul bep bloaz betek bremañ.\nPevar ha daou ugent vloaz goude, d’an naontek a viz mae mil tri c’hant seizh ha daou ugent (19-05-1347) ar Pab KLEMANS VI, goude un enklask strizh, a Iakeas Erwan war roll ar sent, oc’h anzao evelse doujañs ha devosion ar Vretoned diskouezet diouzhtu goude e varo, e-keñver an hini a vo hiviziken o sant patron benniget. “Na n’eus ket e Breizh, na n’eus ket unan, na n’eus ket ur sant evel sant Erwan”.\nGouel hag oferenn evit Añjela Duval er C’houerc’had\nAn Tad François Gwezou, Salezian Don Bosco\nMisionerien a vro Dreger en Indez : François Guézou, Yvonne Stephan


Merzherien rezistañs Afrin - Keneildedoù kurd Breizh\nHor c’hamaladed Kendal Breizh ha Baran Galicia, daou eus hor stourmerien etrebroadelour hag o doa kemeret o flas e penn ar rezistañs istorel a-enep tagadennoù faskour lu-aloubiñ Turkia ha bagadoù feuls liammet gantañ e Kanton Afrin, a zo kouezhet evel merzherien e-pad un argad gant an alouberien war talbenn Jinderise d’an 10 a viz C’hwevrer.\nKemeret o deus perzh hor c’hamaladed Baran ha Kendal er stourm evit bezañ skoaz-ouzh-skoaz gant ar bobl d’ar mare m’eo bet taget dispac’h poblek Rojava ha Siria an Hanternoz, savet gant gwad ha labour, gant nerzhioù aloubiñ kilstourmer. Mennet e oant da wareziñ an dispac’h hag e c’hounidoù kousto pe gousto, betek mervel. Ar gamaladed-mañ o deus graet o lod er rezistañs dispar douget gant hon emgann en anv dinded Mad-den er Reter-Kreiz. Deuet int da vezañ simboloù eus ar spered dispac’h etrebroadel hag eus ar stourm evit an demokratelezh er Reter-Kreiz. Deuet e oa ar gamaladed Baran ha Kendal eus miliadoù a gilometradoù, Bro-Frañs ha Bro-Spagn, evit kemer perzh er stourm a-enep barbariezh ar Stad islamour (SI) e Rojava. Prouet o deus e oant gouestlet d’ar stourm ha d’an talvoudoù sokialour hollvedel betek o mareoù diwezhañ.\nAr C’hamalad Kendal a oa deuet da Gurdistan eus Breizh (Frañs) hag ar C’hamalad Baran eus Galisia (Bro-Spagn). Emezelet o doa e Bagadoù Gwareziñ ar Bobl (YPG) en hañv 2017 ha stourmet o deus evit gwir a-enep kilstourm ar SI. An daou gamalad-mañ o deus stourmet a-zevri evit dieubiñ tachadoù pennañ ar SI, kêrioù Raqqa ha Deir ez-Zor dreist-holl, ha dalc’het o deus da gemer perzh er brezel a zo padet mizioù. D’an 20 a viz Genver, pa oa bet kroget da aloubiñ Kanton Afrin gant lu Turkia asambles gant aozadurioù spont djihadour e-giz al-Nusra hag ar SI o doa divizet mont er rannvro-se gant meur a vignon etrebroadelour. Mennet e oant da gemer perzh er stourm evit Mab-den en Afrin a-enep nerzhioù-aloubiñ barbar. Talet o deus hor c’hamaladed Baran ha Kendal ouzh ar strolladoù-spont o deus ar memes spered ha doareoù dizenel hag ar SI, e-giz m’o doa graet e Raqqa ha Deir ez-Zor. Ar strollad salafour SI hag e gevredad al Qaeda, bet skoazellet ha renet gant renad faskour an AKP e Turkia, a zo unan eus ar gourdrouzoù brasañ a c’hell bezañ, n’eo ket hepken evit re Rojava ha Siria an Hanternoz met d’ar memes koulz evit talvoudoù ar sokialouriezh demokratel, ar c’hevredigezhioù araokour hag an denelezh a-bezh. O kemer perzh er stourm a-enep an nerzhioù-se, hor c’hamaladed o deus gwarezet kestalad ha talvoudoù an demokratelezh, an ekologiezh hag ur gevredigezh ma ve dieubet ar merc’hed. Kendrec’het e oa hor c’hamaladed e oa eus ar c’hestalad-mañ un talvoud hollvedel hag ar spi nemetañ evit dazont ar Reter-Kreiz. Kavet ez eus bet ur ster pleustrek e buhez an daou gamalad d’ar bennaenn « kompren hep ober ne dalvez mann » a zo diazez hon doare da welet ar stourm ha prederouriezh hor buhez. E-lec’h gortoz e vefe douget gant tud all ar pezh a gomprenent ez int bet atebek, o tiskouez un emzalc’h kalonek evel dispac’hourien etrebroadelour.\nAr C’hamalad Baran Sason eus an Izelvroioù a zo kouezhet evel merzher pa oa o stourm a-enep ar SI e Deir ez-Zor.\nEvel ul lodenn eus hon engouestl a-du gant strivoù hor c’hamaladed hag evel un dezverk istor hor stourm, touiñ a reomp dougen emgann hor c’hamaladed Kendal ha Baran betek ma vo skarzhet eus ar rannvro duder strolladoù IS hag al Qaeda harpet gant Turkia. En ur zougen bri d’hor c’hamaladed Baran ha Kendal, e embannont adarre hon doujañs hag hon anaoudegezh-vat da holl merzherien etrebroadelour hor stourm. Kinnig a reomp hor gwellañ gourc’hemennoù a gengañv da familhoù hor merzherien, d’ar re a garent ha d’an holl dud araokaour.\nAbred pe ziwezhat e teuio an trec’h gant ar re a stourm !\nSetu identelezh hor merzherien :\nAnv-bihan Anv : Samuel Prada Leon\nAnv brezel : Baran Galicia\nDeiziad/lec’h ganedigezh : Ourense, 1993\nDeiziad/lec’h merzherinti : 10 a viz C’hwevrer 2018, Afrin\nAnv-bihan Anv : Olivier François Jean Le Clainche\nAnv brezel : Kendal Breizh\nDeiziad/lec’h ganedigezh : Malastred, 1977\nAnv-bihan Anv : Sjoerd Heeger\nAnv brezel : Baran Sason\nDeiziad/lec’h ganedigezh : Izelvroioù, 1993\nDeiziad/lec’h merzherinti : 12 a viz C’hwevrer 2018, Deir ez-Zor\nYPG Press Office | 18 a viz C’hwevrer 2018


Journal de Renaud Camus, jeudi 20 août 2020\ncréée le vendredi 21 août 2020, 12 h 21\nmodifiée le vendredi 21 août 2020, 12 h 32Plieux, jeudi 20 août 2020, minuit. Je lis Les Impudents, de Marguerite Duras, à mes moments perdus. C’est son premier roman, publié ~~~~~ ~~~~~~ ~~~~~~~ ~~~ ~~~~~ (~~~~~ ~~ ~~~~~~-~~~~~ ~~~~). ~~~ ~~~~~~~ ~~~~~~ ~~~~~~~~~~~~ ~~~ second séjour au ~~~~~~~~, ~~~~~~~~~ ~~~~~ ~~~~~ ~~~~ ~~~ ~~~~~~~~, ~~~~~~~~~ ~~~~~~~~~ ~~ ~~~~~~, ~~~ ~~~~~. ~~’~~~~~~~~ ~~~ ~~~ ~~~~~~~~ ~~~~ ~~~~~~~~~~~~~~~~ “~~~~~~~~~~~~~~”. ~~~~~ ~~~~~~ ~~~~~~~ ~~~~~ ~~~ “~~~~~” ~~~~ des personnages, des ~~~~~~~~, ~~~~ ~~~~~~~~~ ~~~~~~~~~~~~~. ~~~ ~~~ ~~~ ~~~~~ ~~~~ ~~~ ~~~~~~ ~~~ ~~~~~~, ~~~ ~~~~~~~~~~ — ~~’~~~~ ~~~~~~ ~~~~~~ ~~~~~ ~~~~ ~~~ ~~~~~ ~~~ ~~~~~~~~~~~~, ~~~~ ~~~~~~ ; et notre ~~~~~~~~ ~~~~~~~ ~~~~ ~~~~ ~~~~~~ ~~~~~~ ~~ ~~~~~~ ~~~~~~~~~ ~~~~ ~~~~~~~ ~~~ ~~~~~~~~~~ ~~~~~~~~~~~ ~~~ ~~~~~~ ; ~~~~~ ~~~ ~~~~~ ~~~~~~~ ~~~~ ~~~~~~ ~~~~~~~~~~~ ~~~~~~ ~~~~~~~~~~~~~ ~~~ savante adopte un ~~~~~~ ~~~~~~~~ ~~~ ~~~~ ~~~ ~~~ ~~~ ~~~~~~~~~ ~~~~~~~~~~~~~~~ (~~~ ~~~ ~~~~~~~ ~~~~~~ ~~~~~~ ~~~~~ ~~~~ ~~~~~~ ~~~~ ~~~ ~~~~~~~~ ~~~~~~~~~ “~~~ ~~~~~~~~~, ~~~ ~~~~-~~~~~ ~~~ ~~~ théorie du texte” ; ~~~~~~~~~~ ~~~ ~~’~~~ ~~~ ~~~~~~ ~~~~~~~~~ : ~~~~~ ~~~~~~ ~~’~~~ ~~~-~~~ ~~~~~~ ~~~~ ~~~ ~~~~~~, ~~~~~~ souvent…).\nC’est ~~~~~~~~, ~~~~ ~~~~~~~~~ ~~~~~~~, ~~~~~ ~~~~~~ ~~~~ ~~~~~ ~~~~~~ ~~~~~~ : ~~~~~ l’écrivain futur y ~~~~ ~~~~~, ~~~~~ ~~~~~ ~~~~ ~~~~~~~~~~~~ ~~ ~~~~~~ ~~~ ~~’~~~~~~~~~~~, ~~~ ~~~ ~~~~~~~~~, ~~~ ~~~~~~~ ~~~ ~~~ ~~~~~~. ~~’~~~~~~~~ ~~~~~~ ~~~~~~~, ~~~~~~~~~~ ~~~ ~~~~~-~~~~~, ~~~ ~~~~~ ~~~~~~~~~~~, fait une première ~~~~~~~~~~~, dans ~~~~ Impudents, ~~~ ~~~ ~~~~ ~~~~~ ~~ ~~~~~ impudent ~~~ ~~~~~~, ~~~~~~ ~~’~~~~~~~~~ ~~~ ~~~~~~ ~~~ ~~~ ~~~~~~~~, ~~ ~~’~~~~~~~~~~ ~~~ ~~~~~, ~~~~~~~~~~~~~ ~~~~~~~ ~~~~~~ toujours par la ~~~~~~. ~~~~~~~ ~~~~ ~~~~~~-~~~~~~~~ ~~~~ ~~~~~~~~~~~~~~~~ ~~~~ ~~~~~ ~~~~~ ~~~~ ~~~~~~~. ~~~~~~ ~~ ~~~~~~~~~~~ ~~~~~~~ ~~~ ~~~~~ “~~~~~~~~~”, ~~~ ~~’~~~ ~~~~~, ~~~~ ~~~~~~~~~~ ~~’~~~~~~~~~~~~ ~~~~~~~~~~ ~~~~~~~~~~~. ~~ son avis, elle ~~~~~ ~~~ ~~~~~~~~ ~~~ ~~~ ~~~~ ~~~ ~~~~~~~~ : ~~’~~~~ ~~~’~~~ ~~~ ~~~~~~ ~~~~~~~~~~ ~~~~ ~~~~~~~ ~~~~~~~~~~~, ~~~~~~ ~~~~~. ~~~ ~~~~~ ~~~~~~~, ~~~~~ ~~~~~~~~ ~~~ Nouvel Observateur :\n« ~~~~~ une famille, lorsque ~~~~ ~~~~~~~~~~ ~~~~~ ~~~~~~~, ~~~~~~~~~, ~~~~~~~~~~~, ~~’~~~~ ~~~~ ~~~ ~~~~~~~ ~~ ~~~~ ~~~~~~~~~~~. ~~~ ~~~~~~~~~ ~~~~~~~~ ~~~ ~~~ ~~~~~~~~ ~~~~ ~~~~ ~~~~~~~~~ ~~~~~~~~, ~~~~~~~~~~~. »\nMaud, ~~~ ~~~~~~~ à peine dédoublé ~~~ ~~’~~~~~~~, ~~’~~~~~~~ ~~’~~~ ~~~~~~~, ~~~~~~~~ ~~~~~~~~, ~~~~ ~~ ~~~~~~~~ ~~~~~ ~~~~, ~~~~~~ ~~~ ~~~~~~ ~~~~~~, ~~’~~~~~ ~~~~~~~~~~~~~ ~~~~~~. ~~~~~~, ~~~~~ ~~’~~~ ~~~~~~ ~~~~~ ~~~~~~ ~~~ ~~~~~~~~ de Pradal (Pardaillan), ~~~~~~ ~~~~~~~~~~~~ ~~~~~ ~~~~~~~ ~~~~~, ~~~~~~~~~~~~~ ~~~~~~~~~ Udéran, ~~~ ~~~~~~~~, ~~~~~~~~’~~~~ ~~~ ~~~~~~ ~~~~~ ~~~~~ ~~~~~ ~~~~~~~~ ~~ ~~’~~~~~~~, ~~~~~~~~ ~~~~~ ~~~ ~~~~~ ~~ ~~~ ~~~~~~ ~~~ assurant à la ~~~~~ ~~~~ ~~~ ~~~~~~~~~~ ~~~ ~~~~~~ ~~~~~~~ ~~~~~~ ~~~ ~~~~~ ~~~~~, ~~~~~~~-~~~ ~~~~~~~~~~ ~~~~~~ ~~~~ ~~~ ~~~~~~~~ ~~ ~~~~ ~~~~~ ~~~~ ~~~~~~~~~~ ~~~~~~~ ~~~~ ~~~~~~~~ ~~~~ ~~~~ détenteurs successifs, des ~~~~~~~~~~ ~~~~ ~~’~~ ~~~~~~~~~~~~~~ ~~~~~ ; ~~~ ~~~~ ~~~~ ~~~~~~~, ~~~~ ~~~~~~~~, « ~~~~~~~~ ~~~ ~~~~ ~~~~~~. ~~~ ~~~ ~~~~~~ ~~~’~~ ~~~~ ~~~~~~~~~ ! »\nOn ~~~~ ~~~~~ ~~ fait dans la ~~~~~~~~~~~ d’Un Barrage ~~~~~~~ ~~~ ~~~~~~~~~~ et, ~~~~~ ~~~~ ~~~~~~~~ ~~~~~~~, ~~~ L’Amant : ~~~~~~ ~~~ ~~~ ~~~~~~~~~ ~~~~~~~, ~~~ ~~~~~~~~ ~~~~~~~, ~~~’~~~ ~~’~~~~~~~~~~~ ~~~ ~~~~~ ~~ ~~~~~~~ de rendre rentable. ~~~~~~ ~~~~ ~~~~~~ ~~~~~~, ~~~ ~~~~~~~ ~~~~~ ~~~ ~~~~~~~~ ~~~~~~~, ~~~~ ~~’~~~~ ~~~~~ ~~~~~~~~~, ~~~~~ ~~~~~~~~, ~~~ ~~~~~ ~~’~~~~ ~~~~~~~~~~ ~~~~~~~~ : ~~~~~ ~~’~~~~ ~~~~~~~~~~~~ ~~~ ~~~~ lui vaut l’admiration ~~~ ~~~~~ ~~~~~ ~~’~~~~~~ ~~~ ~~~~~. ~~~ ~~~~~~ ~~~~~~ ~~~~~~ ~~~~~~~~ ~~~~~-~~~~~, ~~ ~~’~~~~~~~~~. ~~~~~~~ ~~~’~~~~~ ~~~~~~~~ ~~’~~~~~~ ~~~~ ~~~ ~~~~~~~~~ ~~~ ~~~~ ~~~~~~~~~~~~~~~. ~~~~~ ~~~~~~ ~~~~~~’~~~ bout des ongles ~~~ ~~~~~~~~, ~~~ ~~~~~~~, ~~~ “~~~~~~~”, ~~~~~~ ~~~~~~~ ~~~~ ~~~ ~~~~~, ~~~~ ~~~~ ~~~~~~~~~~~~~~~ ~~~~~~~ ~~~. ~~~ ~~~ ~~~~~ ~~~~~ ~~’~~~~~~~, ~~~ ~~~ ~~~ ~~~~~~~~~ ~~~~ ~~~~~ sympathique. Robbe-Grillet était ~~~~~ ~~~~~ ~~~~~~, ~~~~~~ ~~~ ~~~~~~~ ~~~ ~~~~~~~ Simon :\n« ~~’~~~~~ ~~~~~~~~~ ~~~~~~~ ~~~~~~, ~~~~~ ~~~ ~~’~~~~~~ ~~~~~ ~~~ ~~~~~ ~~~~ ~~~~~~’~~ ~~~ ~~~~~~~~ ~~~~~~~~~~~~… »\nvoir l’entrée du jeudi 20 août 2020 et son image dans Le Jour ni l’Heure


Amañ "n'eo ket bet james komzet brezhoneg" : rezore\n« Internet : "La langue, comme gadget électoral" | Page d'accueil | Ici, "on n'a jamais parlé breton" : faut voir ! »\nAr gallo n'eo ket ur yezh. Ur studiadenn hir em eus embannet e Kannadig Imbourc'h :\nDiwar-benn ar "gwenedeg" e vefe tu da gomz ivez, hag e ran er pennad-se.\nUn dra anat a zo : yezh lennek ar gallaouegoù eo ar galleg. Ne gavot netra ebet, da skouer evit pediñ e gallaoueg, daoust maz eo ar vuhez speredel an dachenn personelañ e buhez un den.\nÉcrit par : T. Gwilhmod | 28/04/2008\nn'on ket a-du ganit Tepod, din-me e teu ur yezh diwar an dre gomz da gentañ penn, ha n'eo ket 'blam n'eus ket, pe n'eus ket bet c'hoazh a lennegzh e gallaoueg la n'eo ket ur yezh anezhi.\nMe soñj din eo ar gallaoueg ur yezh (n'on ket yezhoniour kenneubeut...), met pezh a zo a-bouez eo e vefe anavezet giz ur mod da gemenn ha da eskemm, dezhañ ar gwir da vezañ, pe vefe graet yezh anezhañ pe get. Goude-se daoust hag eo ret dezhañ bezañ stag deus ur sell petramant deus ur raktres politikel da vat, giz e seblantez lâr barzh da bennad,... n'on ket sur...\nd'ar wech all\nÉcrit par : Gleg | 29/04/2008\nA-du on geneoc'h, Gleg; ur yezh a zo, da gentañ, un dra dre gomz, d'am sonj. Ur bochad yezhoù n'o deus skritur nemet abaoe an ugentved kantved (ha c'hoazh), evel en Afrika, met yezhoù int memestra. Ur yezh n'eus ket dober ag ur skritur evit bout ur yezh da vat.\nÉcrit par : Christian | 29/04/2008\nAnat eo : ur yezh, ha pa vefe ul luc'haj pe un trefoedaj, a zo graet evit komz da gentañ penn. En ur grez all, pa ne oa ket bras pouez ar Riezoù war an dud e oa moaien da gomz meur a yezh dindan ren ur riezstad.\nNevez 'zo eo kemmet an traoù : an hanter eus yezhoù pe parlantoù ar bed a steuzio en hor c'hantved : 3000 bennak.\nN'heller ober netra dirak seurt emdroadur a zo stag ouzh an a-raokaat kalvezel. An dud n'int ket mui ken stag hag a-raok ouzh o farrez c'henidik hag e timezont alies mat pell eus o c'hêr. Ar gallo a oa, evel ar brezhoneg ur yezh stag ouzh ur gevredigezh plouezat kristen diwar ar maez a zo aet da get da vat ha na zistroio ket. Ar gallo n'he deus tamm diazez kevredigezhel ebet.\nAr goulenn a sav eo : daoust hag ar brezhoneg a gavo kent pell an diazez kevredigezhel-se he deus ezhomm pep yezh da zreistvevañ. An diazezoù gwirion nemeto a anavezan eo : yezh ar sul goude an oferenn, yezh ar parkeier etre an ozhac'hed kozh, yezh tud Allah's Kanan, Aita, kelennerien ar roudadoù kelenn divyezhek etrezo, ha kant familh bennak er gêr, ha setu holl.\nAr brezhoneg en deus ur chans (vihan) da zreist-vevañ evit un abeg dreist-holl : ur mennad politikel a zo stag ouzh ar yezh. Gant ar c'hevala SKRIVET hon eus n'eo ket graet e jeu d'hor yezh evit c'hoazh. Roparz Hemon ha re all a-raozañ ha war e lerc'h o deus labouret mat an douar evit ma c'hellfe dre voneur, diglorañ ar skol Diwan kentañ.\nUr mennad broadelour rik a vroude an holl dud se.\nGant rummad 68 n'eo ket sklaer an traoù ken, ret eo henn anzav. N'eus ken met ar garantez vro, da lavarout eo ar c'hoant da sevel ur gevredigezh dibar da Vreizh asamblez a gement a c'hello rein buhez d'ar yezh. Hag er chenver se ar yezh a vo ranko bezan ur benveg mat, unvan, pe e vo distaolet abred pe ziwezhat.\nKemer plas tamm ha tamm ar galleg eus ar Vro eo galvadenn ar brezhoneg, pe e krevo, evel ar gallaoueg. Benveg ar gevredigezh vrezhon arnevez eo galvet da vezañ. an Emsav eo an egin anezhi. Diwan unan eus he frammoù pennañ : plijet pe get, kement-mañ eo istor an Emsav. Follentez eo krediñ (pe ober van da grediñ ???!) e c'hellfe ar galleg hag ar brezhoneg kenvevañ e Breizh. An Divyezhegezh a zo bet ijinet gant Diwan er bloaz 1984 evit tremen lost al leue dre c'henou ar vretoned hag ar bolitikourien, a-benn gellout kreskin a galz niver ar skolidi. Me 'oa eno e Treglonou. Den ebet ne grede e konchenn an divyezhegezh en-dro d'an daol. Propaganda ne oa ken evit ma vefe degemeret gwelloc'h ar yezh. Etretant an dud o deus kredet en divyezhegezh hag ar brezhoneg en deus kollet e ster politikel, "broadelour". Met evit gwir emaomp en un hent dall : adpolitikelaat ar brezhoneg a zo d'ober a-benn gounid tachenn dezhan . Pa sellomp war hor c'hiz , gant SAB da skouer, eo anat ne vo gounezet netra evit ur yezh a eil renk digant Sarkozy. Deomp ni eo sevel hon unan ha gant ho arc'hant deomp ni ar gevredigezh vrezhon ha brezhonek a vennomp kaout evit Breizh. Evel-se e komze Roparz Hemon ha Youenn Olier. Ezhomm eus ar gallaoueg n'hon eus ket rak n'eo ket div gevredigezh vrezhone eo hon eus c'hoant da sevel, met unan evit an holl vrezhoned.\nEvit bezan lojik e rankit asantin e savfe DIWAN skolioù dre soubidigezh hollc'hallaoueg, evel maz eo krog DIHUN ar MORBIHAN da ober... Neuze e vo un taol fall-du evit gwir yezh vroadel Breizh.\nÉcrit par : T. Gwilhmod | 29/04/2008\nUn nebeut linennoù bet skrivet e 2000 gant Youenn Olier (niv. 10 Kannadig Imbourc’h)\nO degas a ran amañ rak anv a zo e-barzh eus ar gallaoueg ha stignañ a ra ar gudenn war an dachenn bolitikel, pezh a rebeched din da heul va fennad kentañ. Spi am eus e c'hello bezañ talvoudus da lod , a-benn gwelout sklaer diwar-benn ar gallaoueg, hag ivez diwar-benn tonkad ar brezhoneg.\n"N'eus mui a sevenadur poblek e Breizh abaoe meur a zek vloaz"\nForzh penaos ez eo ret anzav n'eus ket da spiañ e vo tu da adsevel, a-barzh pell, ur stuzegezh unvan en Europa, nag e Bro-C'hall, nag e Breizh zoken. Trellet eo an emsaverion atav gant adsked ur stuzegezh poblek unvan ma oa lodek enni 90 % eus ar boblañs e derou an ugentvet kantved. Komz a reer c'hoazh hiziv eus sevenadur poblek e Breizh pa n'eus mui a sevenadur a seurt-se abaoe meur a zek vloaz. A-benn ar fin ne zreistpad koun ar sevenadur-se nemet dre an Emsav, a zo bet deraouet d'ur mare ma oa ar sevenadur-se en e greñv en hor bro. Hogen aner eo, moarvat, an dave a ra dezhañ an emsaverion, eus an tu dehou koulz hag eus an tu kleiz, dre ma oa kristen ar boblañs en he fezh er mare-hont, ken e oa kristen ivez ar stuzegezh hag ar sevenadur (e par an adeiladerezh, da skouer) ma oant perzhiek enno. A-benn ar fin ar stuzegezh kemeret war o c'hont gant an emsaverion a zo dinodet diwar un argemmenn eus prederouriezh kantved ar 'Sklerijennoù '. Ar 'Grèce', bet meneget gant Adsav, a zo digristen he diazezoù kefredel. Setu, n'eus sklaerder ebet ha ne c'hell bezañ sklaerder ebet, e-keñver feiz kristen, en tezennoù diogelet gant an emsav nevez.\nMoarvat e c'hello Adsav bezañ talvoudus evit taliñ ouzh droukvesk ar mennozhioù a zo oc'h ober o reuz en emsav devoudel a hiziv, a venn bout renket en tu kleiz, en ur gevredigezh gall ha kornogat a fell dezhi bezañ araogelour. Hogen dre ma n'eus diskoulm ebet evit ar mare da lod kudennoù stignet ganto - evel gant ar strolladoù dehouelour all e Bro-C'hall hag en Europa (anat eo ne c'hello ket Haider en Aostria lakaat e talvoud ar steunv kinniget gant e strollad) - n'eus ket da c'hortoz e c'hellfe kemm saviad politikel Breizh en amzer-da-zont tost. (…)\n"Diwar-benn enkadenn Diwan"\nMa lezer ar galleg da gemer e greñv e Diwan e vo koulz divodañ an aozadur rak diwar neuze en devo kollet e awen hag e reizhabeg. Da lavarout eo, c'hoarvezout a raio gant Diwan ar pezh a zo c'hoarvezet gant ar skolioù kristen e deroù ar bloavezhioù '60 p'int deuet da vezañ, war-bouez nebeut, skolioù laïk prevez, hep doare arbennik ebet. Kompren a ran e vo start ar c'hrogad a zo o c'hortoz ar vrogarourion vrezhon o deus da enebourion n'eo ket hep-ken ar Stad C'hall hag hec'h amaezidi eus an Deskadurezh Vroadel hec'h-unan, hogen ivez rannvroelourion a bep seurt o deus asantet a-viskoazh da ober eus ar brezhoneg ur seurt latin ha na ve miret nemet d'un nebeut istrogelled a sellfe ouzh ar galleg evel ouzh o yezh broadel nemeti. Rak an dalc'h a zo aze : daoust hag ar brezhoneg a zo hor yezh vroadel, hag hor yezh vroadel nemeti, pe hepken ur seurt trefoedaj, aet da get, forzh penaos, evel ar gallaoueg e-unan ? Daoust hag ar brezhoneg a zo hon araez pennañ da adsevel ur bobl nevez a vrezhoned mennet da zisteurel da vat istor ar vroad vourc'hiz c'hall a zo bet sammet warno, pe ez eo an emsaverion rannvroiz c'hall hep dezho ster piaouel ebet biskoazh, en ur ger gallaoued, a-vec'h un toullad oristaled a chom itik d'an traoù kozh, koefoù, dansoù ha ...trefoedajoù, a reont anezho gallaoueg ha brez-honeg ?\nEno emañ ar gudenn, hag eno hepken. Hogen evel ma tammverken uheloc'hik, bez o deus ar vroadelourion en hor bro da ziwall da gentañ ouzh al led-emsaverion a seurt gant re an UDB - a zispleg deomp bremañ n'emaint ket en Emsav - pe izili strolladoù gall a bep seurt, PCF ha PSF, a ra van da vezañ a-du gant ar yezh evit mougañ anezhi su-roc'h, anezho azeulerion ar Stad C'hall, ma n'eus ket, en o softj, er-maez anezhi, silvidigezh ebet; tud a ra, e gwirio-nez, eus ar stad-se un Iliz ha dezhi un istor santel. An idolennourion c'hall o deus klasket a-viskoazh distrujañ Breizh hag hec'h Emsav.\nÉcrit par : T. Gwilhmod | 30/04/2008\nSalut Tepod : setu ho sonjoù displeget, mat tre. Me sonjoù din me a zo dishenvel, evel rezon. Gwelout a ran broioù e lec'h ma vez komzet meur a yezh : perak pas amañ ? Brezhoneg, galleg, gallaoueg, saozneg, turkeg, ha me oar me.\nE-pad kantvedoù ha kantvedoù, e Breizh, ar brezhoneg, ar galleg hag ar gallaoueg a zo bet komzet hep lakaet unan ag ar yezhoù-se en arvar. Ar brezhoneg, hag ar gallaoueg, a zo lakaet en arvar dre dibaboù politikel resis (jakobinism..;), a c'hell bout chanchet.\nC'hwi a well Bro C'Hall hag ar galleg evel enebourion Breizh, ho sonj eo, n'eo ket ma hini. Evidon-me, stourmiñ evit ar brezhoneg hag ar yezhoù rannvroel a zo ur stourm evit gwirioù mab den, ur stourm politikel ha sevenadurel evit lakaat an democratelezh da vont araok, e Breizh, e Frans, en Europa, ha c'hoazh.\nÉcrit par : Christian | 30/04/2008\nKarout a rafen astenn ar gaoz un tamm c'hoazh.\nC'hwi a lavar ec'h anavezit broioù e-lec'h ma vez komzet meur a yezh. Me n'anavezan hini ebet e lec'h ne vefe ket unan eus ar yezhoù o kemer he c'hreñv war ar re all. An Alamaneg e Luksembourc'h ha Suis, ar Flamankeg e Belgia, ar Saozneg e Kembre Skos hag Iwerzhon, Ar Galleg e Breizh Elzas ha norz-Euskadi... Utopia n'emañ kont er bed-mañ. Un aozadur stadel a zoare a rank kaout pep kumuniezh vroadel a-benn derc'hel ha diorren he yezh fiaouel, anat-tre eo din.\nEvelkent e c'hellfed ijinañ un doare Stad nevez a c'hellfe aotren d'ar broadoù bleuniañ dizanger evit ar re all. Me 'sonj din e c'hellfe un aozadur war Gornogeuropa hogen digreizennet-mik, reiñ an tu d'ar seikont yezh a zo en he c'hreiz bevañ.\nMet se a zo hunvreal un tamm rak ur gudenn all a sav muioc'h mui abaoe 40 vloaz (ha 500 e Breizh), eo ez eus meskaj etre ar poblansoù wan an hevelep tiriegezhioù. Aboae 500 vloaz ez eus gallegerien niverus e kêrio Breizh Izel. Abaoe 40 vloaz ez eus tud arallouenn hag arallrelijion o vevan kichen ha kichen e Breizh. Muioc'h e vez komzet portugaleg ha Turkeg e Breizh eget brezhoneg.\nDre ma n'eo ket mui digemmesk ar gevredigezh e Vreizh, ken e kenver yezhoù, ken e kenver stuzegezh (kristenien, muzulmaned, dizoueidi), ken e kenver politikerezh ivez da heul, maz eo diaes empentiñ penaos ma Doue e c'hello an holl gumuniezhioù gwitibunan-se, ha pergen an hini a orin eus al ledenez-mañ tec'hout diouzh ar melting pot braouac'hus a zo o tistrujañ hon fivelezh tammig ha tammig, didrouz kaer, ha diboan : hep n'en em rentfe kont zoken eus se ar bolitikourion eus an Emsav e unan, a gav mat an enbroerezh arall europat en hor bro.\nMoarvat, en ur gevredigezh hiniennelour ha kalvezel evel hon hini, ez eus tu da sonjal e c'hell meur a gumuniezh yezhel kenvevan war an hevelep tiriegezh. Sed ar pezh a reomp er pleustr. Un touell n'eo ken d'am sonj : ar melting pot a ra e labour e-keit-se. N'am eus diskoulm ebet gwirion d'ar gudenn, hogen stignet eo ganin da vihanañ. A-benn diskoulmañ ur gudenn e ranker he gwelout da vihanañ. Evidon-me, pell 'zo em eus graet an dibab da sevel tiegezh en un aergelc'h an digemmeskañ posubl ha da ginnig evel-se d'am gwreg ha d'am bugale un en-dro brezhonek ha kristen en o buhez pemdeziek. Evel-se e ra va bugale o c'hresk en un doare naturel gant ar brezhoneg da yezh, o c'houzout ez eus, un tammig pelloc'h ur bed gallek danvezelour andoueat a lazh ar vugale e kof ar mammoù, na fell ket dezhañ e ve bugale niverus en tiegezhioù, a ra brezel d'hon fivelezh... met na c'hell netra a-enep deomp e gwirionez keit ha ma vo ur gumuniezh vev ac'hanomp.\nEvidoc'h stourm evit ar yezhoù 'rannvroel' a zo stourm evit Gwirioù Mab den, evit an demokratelezh. N'on ket sur e ve merket ar gwir se e diskleriadur Gwirioù mab den, hag, a fed demokratelezh c'hwi 'oar mat ez eo lezenn an hini krenvan war an hini gwanan. Ar gwir a-enep ar bed eo hor saviad deomp-ni, setu holl. Hoc'h arguzennoù n'am c'hendrec'hont ket rak re verr eo ur vuhez evit stourm evit ur yezh a eil renk a anvit "rannvroel" paz eo ken diazas e pep kenver evit ar gevredigezh m'hoc'h c'hoant bevan enni hag a zo anezhi dija e galleg. Koulz eo deoc'h mont gant ar yezh a zo hini ar gevredigezh a c'hoantait bevañ, hep klask dasorc'hiñ ur yezh a oa hini ur gevredigezh a zo aet da get penn da benn (hag a oa diazezet war benvonioù kristen dre-vras, na glotont ket mui gant ho re a vremañ).\nOber a raimp eta er bloavezhioù da zont ur stourm a gevret evit ma vevo ar yezh, c'hwi evit mirout ur yezh a vo komzet gant tud n'int ket dishenvel e mod ebet diouzh ar fransizien all, ha me evit sevel e Breizh ur patrom kevredigezh nevez, deneloc'h, awenet gant an Aviel, a vo atav gwelloc'h eget an hini a ginnig deomp ar Stad C'hall abaoe maz eus anezhi.\nMa digarezit evit va c'hlabouserezh ! Kement-se holl a oa da skrivañ evelkent.\nKen di sadorn di sul e Karaez marteze (ur stand eus Emglev An tiegezhioù a zalc'hin eno)\nÉcrit par : T. Gwilhmod | 01/05/2008


nuty na fortepian: Fryderyk Chopin: Complete Works (Ignacy Jan Paderewski) tom X - Mazurki na fortepian\nFryderyk Chopin: Complete Works (Ignacy Jan Paderewski) tom X - Mazurki na fortepian\nChopin Complete Works Paderewski - X Mazurkas - to najbardziej popularna seria wydań utworów Chopina. Aby jak najwierniej oddać zamysł kompozytora korzystano z rękopisów, wydań zatwierdzonych przez samego Chopina oraz z pierwszych wydań. Całość składa się z XXI tomów, tu prezentujemy tom X - Mazurki. Nuty dla średnio-zaawansowanych. Spis utworów: Chopin Fryderyk - Mazurek a-mollChopin Fryderyk - Mazurek a-moll (z "Notre Temps")Chopin Fryderyk - Mazurek a-moll op. 17 nr 4Chopin Fryderyk - Mazurek a-moll op. 59 nr 1Chopin Fryderyk - Mazurek a-moll op. 64 nr 4Chopin Fryderyk - Mazurek a-moll op. 68 nr 2Chopin Fryderyk - Mazurek a-moll op. 7 nr 2Chopin Fryderyk - Mazurek As-dur (z albumu Marii Szymanowskiej)Chopin Fryderyk - Mazurek As-dur op 24 nr 3Chopin Fryderyk - Mazurek As-dur op. 17 nr 3Chopin Fryderyk - Mazurek As-dur op. 41 nr 4Chopin Fryderyk - Mazurek As-dur op. 50 nr 2Chopin Fryderyk - Mazurek As-dur op. 59 nr 2Chopin Fryderyk - Mazurek As-dur op. 7 nr 4Chopin Fryderyk - Mazurek B-dur (1825) - wersja 1 i 2Chopin Fryderyk - Mazurek B-dur (1832)Chopin Fryderyk - Mazurek B-dur op. 17 nr 1Chopin Fryderyk - Mazurek B-dur op. 7 nr 1Chopin Fryderyk - Mazurek b-moll op. 24 nr 4Chopin Fryderyk - Mazurek C-dur (1833)Chopin Fryderyk - Mazurek C-dur op. 33 nr 3Chopin Fryderyk - Mazurek C-dur op. 56 nr 2Chopin Fryderyk - Mazurek C-dur op. 67 nr 3Chopin Fryderyk - Mazurek C-dur op. 68 nr 1Chopin Fryderyk - Mazurek C-dur op. 7 nr 5Chopin Fryderyk - Mazurek C-dur op.24 nr 2Chopin Fryderyk - Mazurek c-moll op. 30 nr 1Chopin Fryderyk - Mazurek c-moll op. 56 nr 3Chopin Fryderyk - Mazurek cis-moll op. 41 nr 1Chopin Fryderyk - Mazurek cis-moll op. 50 nr 3Chopin Fryderyk - Mazurek cis-moll op. 6 nr 2Chopin Fryderyk - Mazurek cis-moll op. 63 nr 3Chopin Fryderyk - Mazurek cis-moll op.30 nr 4Chopin Fryderyk - Mazurek D-durChopin Fryderyk - Mazurek D-dur (2 wersja)Chopin Fryderyk - Mazurek Des-dur op. 30 nr 3Chopin Fryderyk - Mazurek E-dur op. 6 nr 3Chopin Fryderyk - Mazurek e-moll op. 17 nr 2Chopin Fryderyk - Mazurek e-moll op. 41 nr 2Chopin Fryderyk - Mazurek es-moll op.6 nr 4Chopin Fryderyk - Mazurek F-dur op. 68 nr 3Chopin Fryderyk - Mazurek f-moll op. 63 nr 2Chopin Fryderyk - Mazurek f-moll op. 68 nr 4Chopin Fryderyk - Mazurek f-moll op. 7 nr 3Chopin Fryderyk - Mazurek fis-moll op. 59 nr 3Chopin Fryderyk - Mazurek fis-moll op. 6 nr 1Chopin Fryderyk - Mazurek G-dur (1825) - wersja 1 i 2Chopin Fryderyk - Mazurek G-dur op. 21 nr 1Chopin Fryderyk - Mazurek G-dur op. 50 nr 1Chopin Fryderyk - Mazurek G-dur op. 67 nr 1Chopin Fryderyk - Mazurek g-moll op. 67 nr 2Chopin Fryderyk - Mazurek gis-moll op. 33 nr 1Chopin Fryderyk - Mazurek H-dur op. 41 nr 2Chopin Fryderyk - Mazurek H-dur op. 56 nr 1Chopin Fryderyk - Mazurek H-dur op. 63 nr 1Chopin Fryderyk - Mazurek h-moll - fis-moll op. 30 nr 2Chopin Fryderyk - Mazurek h-moll op. 33 nr 4Chopin Fryderyk - MazurekD-dur op. 33 nr 2 Tytuł: Chopin Complete Works Paderewski - X Mazurkas Autor: Fryderyk Chopin, Ignacy Jan PaderewskiStopień trudności: dla średnio-zaawansowanych Instrument: fortepianSeria: Chopin Complete Works Paderewski Notacja muzyczna: zapis nutowyWydawnictwo: PWMFormat: 220 str., A4, miękka oprawaJęzyk wydania: angielskiISBN: 9790274000745 zobacz w księgarni Alenuty.pl »\nFryderyk Chopin: Complete Works (separaty) - Dwa łatwe mazurki - nuty na fortepian\nFryderyk Chopin: Complete Works (Ignacy Jan Paderewski) tom VII - Nokturny na fortepian\nFryderyk Chopin: Complete Works (Ignacy Jan Paderewski) tom XII - Ronda na fortepian


(Adkaset eus Unesco)\nSkoed ardamez an Unesco.\nLogo an unesco e saozneg.\nLogo an UNESCO\nPalioù an aozadur[kemmañ | kemmañ ar vammenn]\nTermenet eo bet e balioù evel-mañ :\n"[...] kemer perzh e mirout ar peoc'h er bed dre lakaat fetisoc'h kenlabour etre ar broadoù en ur blediñ gant an deskadurezh, ar skiant, ar sevenadur hag ar c'hemmenadur evit ma vo doujet evit pep hini hag e pep lec'h hep ma vo graet diforc'hioù e-keñver ar ouenn, ar rev, ar relijion d'ar justis, d'al lezenn, da wirioù an Den ha d'ar frankizoù-diazez a vez anavezet gant Karta ar Broadoù unanet evel perzhioù an holl bobloù".\nObererezh an UNESCO a vez meret o heuliañ 5 program bras : an deskadurezh, ar skiantoù rik ha naturel, ar skiantoù kevredigezhel, ar sevenadur hag an Ditour. Emañ sez an UNESCO e Pariz hag ez eus tremen 50 burev hag ensavadur ouzhpenn er bed a-bezh. 191 riez a zo bet degemeret evel izili (kontet e 2005).\nSavet en deus an aozadur-mañ roll ar Glad bedel ennañ un niver bras a vonumantoù, kêrioù, savadurioù ha gweledvaoù renket e meur a rummad.\nKrouet en deus e 1992 ar program Memor ar bed evit ma vo doujet d'ar glad teulel ha ma vo miret anezhañ evit mad ar remziadoù da zont ha ma vo lakaet aesoc'h da dizhout gant ar gwerin.\nLogo ar program MAB (Man and the Biosphere).\nE 1998 en deus disklêriet an ABU e vo an dekved 2001-2010 lakaet evel "Dekved broudañ aergelc'h an difeulster hag ar peoc'h evit bugale ar bed". Fiziet eo bet an aozañ en UNESCO.\nAdtapet diwar « https://br.wikipedia.org/w/index.php?title=UNESCO&oldid=1885439 »\nKemmoù diwezhañ degaset d'ar bajenn-mañ d'an 27 Gwe 2020, da 08:50.


Pajenn:Marrec - Doctrin ar guir Gristen.djvu/501 - Wikimammenn\nPajenn:Marrec - Doctrin ar guir Gristen.djvu/501\nen tu-all d’o ezom ; ar mezvier ne oar jamæs p’heur en deus aoualc’h : al loened a zistro d’ho c’hraou ; ar mezvier a chom alies a hed an hent da batoni ha d’en em ruillal evel un amprefan : al loened a oar anaout o mæstr hac a rent servich dezan : cognovit bos possessorem suum  ; ar mezvier ne oar anaout na respeti den, ne glasg nemet satisfia e bassionou brutal. Piou a ve disquiantet aoualc’h evit fiziout ennan ur secret-bennac ? Ur mezvier, eme sant Ian-Chrisostom, a so ul laguen a fallagriez ha dishenor an dud : opprobrium generis humani .\n4° Hac estonet ôc’h-hu goude guemen-ma o clêvet lavaret penos ur mezvier a goll e ene ? penos e c’halfe en em acquita eus e zeveriou e quêver Doue, e quêver e nessa hac en e andret e-unan ? Obliget omp oll da renta da Zoue an homach eus hor c’halon ; mæs ar mezvier, eme an abostol, a zo ur payen pehini a ra e Zoue eus e gorf : quorum Deus venter est . E c’hinou a so leun a leou-douet, e zaoulagad a aoultriach hac e galon a zezirou criminal. Ne oar santifia na sul na gouel, o veza ne zonch nemet er voyen da gaout peadra da eva ha da gontanti e c’hourmandis… Doue a lavar deomp en em garet an eil eguile : diligite invicem  ; mæs ar mezvier ne gar nemethan e-unan, ema ato præst da gaout disput ha trouç ous an oll evit an disterra guer. An everien-all eus ar vro a c’halv e vignoned, mæs n’ez int en effet mignonet nemet da arc’hant an eil eguile, o veza ne garont oll nemet an evach : ur vech ma’z-int en em garguet a vin, en em zispartiont soude , evel ar c’hilaouennet pere n’en em zispegont nemet goude beza en em garguet a\n↑ [Is. I, 3.]\n↑ [Phil. III, 19.]\n↑ [Joan. XIII, 34.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/501&oldid=100412 »\nKemmoù diwezhañ degaset d'ar bajenn-mañ d'an 27 Meu 2017, da 16:27.


Dizoloiñ al labour-douar e breizh - Agriculteurs de Bretagne\nAccueil - Dizoloiñ al labour-douar e breizh\nDizoloiñ al labour-douar e breizh\nAl labour-douar e breizh eo 68 111 labourerez-douar ha labourerien-douar, 30 000 mevel a labour bemdez evit magañ ac’hanoc’h. Magañ a reont tro-dro 1/3 a c’hallaoued.\nWell-wazh, un tiegezh eus breizh a ra 51 devezh-arat ha pep tiegezeh a reiñ labour da daou zen. Peurliesañ an tiegezhoù a zo renet gant familhoù hag evit reoù e vez treuzkaset an tiegezhoù abaoe rummadoù ! Muioc’h eget 26 000 tiegezh a zo e breizh, en e zouez 26% a zo maouezed o ren an tiegezh !\nAr rannvro a vev a-drugarez d’al labourerien-douar abalamour d’ar micherioù krouet. 7 den a vev a-drugarez d’ar saver laezh (laererezh, medisin-loened, …), ar saver moc’h a lak da labourat 5 den !\nBreizh a zo rannvro kentañ al labour-douar evit sevel chatal hag evit un nebeut legumaj.\nProduet e vez dreist-holl laezh, legumaj, mel, edaj, hag arabat ankounac’haet bed ar mor. Savet e vez moc’h, yer (evit ar c’hig hag ar vioù), saout, lapined, deñved ha givri.\nAr produioù a zo o tont eus labour-douar breizh a zo yac’h, sur ha mat. 83% eus al labourerien-douar eus breizh a gemer perzh e-barzh doareoù d’ober a galite (bio, Label rouge, AOP, AOC, IGP, …). Ouzhpenn ar sinoù a galit-se, engouestlañ a reont al labourerien-douar e-barzh dosser spisverkoù ha testeniekadur kalite goulennet gant o embregerezhioù hag o c’hevelourioù.\nE 2019, 3 347 tiegezh a oa lakaet e bio, hep kontañ ar re a z’ ae war-zu ar bio. Tost omp ouzh c’hoantoù ar gevredigezh hag hini ar bezeverien. Al labourerien-douar a reizh o doareoù d’ober : ul labour-douar ekologel, nebeutoc’h a louzoù, gwellaat aezamant al loened, produiñ energiezh, … E blein an nevezadenn hag ar mont war raok, gwarentiñ a reont muioc’h a surentez evit ar boued. Kendalc’h a reont da wareziñ an natur.\nProduiñ a reont ur magadurezh yac’h, sur ha mat. E 2020, gounezet o deus labourerezed-douar ha labourerien-douar breizh 135 medalenn e Konkour jeneral al Labour-douar hag a gopr ar gwellañ produioù. Ul loc’h eo magañ ac’hanoc’h gant boued a galite ha sikour da diorradur ar rannvro : Krouiñ micherioù, un ekonomiezh kreñv, hag hor degasenn evit an natur hag evit ar c’hultur !


Degemer al lec’hienn > C’hoariva > Keloù > Raktresoù C’hoariva evit 2017\nUn dek den bennaket a oa bodet e ti Sked evit an emvod meur.\nDistroet omp war an oberoù savet ganeomp e 2016 ha savet hon eus ur poent war obererezhioù ar gevredigezh.\nUn nebeut sifroù evit 2016 :\n18 strollad c’hoariva e Breizh\n81 abadenn kemennet war lec’hienn C’hoariva\nUr 500 den bennak komanantet d’al lizher kelaouiñ miziek (n’eo ket kalz met spi hon eus d’ober gwelloc’h e 2017).\n622 eurvezh graet e 21 skol gant tud a vicher evit tost 800 skoliad.\n120 perzhiad deus 6 skolaj o kemer perzh en devezh c’hoariva ar skolajidi ha nav fezh kinniget.\nUr Festival gant ouzhpenn 30 darvoud kinniget en o zouez 15 pezh-c’hoari disheñvel.\nHag ur bern emvodoù evit lakaat ar c’hoariva e brezhoneg da vont war-raok : Brastres yezh kuzul departamant Penn-ar-Bed, Emgavioù-rannvro ar brezhoneg, Kuzul Sevenadurel Breizh, Rouedad an amatourien evit sevel karta ar pleustroù mat…\nHa raktresoù evit 2017 :\nLakaat hor c’hreizenn dafar niverel da greskiñ.\nDastum testennoù c’hoariva evit ar yaouankiz evit o lakaat da bellgargañ war lec’hienn C’hoariva.\nStajoù evit an amatourien : stajoù digor d’an holl ha reoù all gouestlet da strolladoù ar rouedad (sikouret gant an DRAC).\nKrouiñ ur galv raktresoù evit an amatourien gant kevelerezh Rannvro Breizh.\nSevel Devezh c’hoariva ar skolajidi ha heuliañ ar stignad Skol C’hoariva.\nKlask aozañ un eskemm etre rannvroel war ar c’hoariva en ur yezh minorelaet.\nHa traoù all…\nMa emaoc’h dedennet evit kaout muioc’h a ditouroù : skrivit deomp.


Diforc'hioù etre adstummoù "Friksos" - Wikipedia\nDiforc'hioù etre adstummoù "Friksos"\nStumm eus an 19 Gou 2017 da 16:24\n39 okted ouzhpennet , 4 bloaz zo\nStumm eus an 4 Ebr 2013 da 19:36 (kemmañ)\nD (Bot: Migrating 23 interwiki links, now provided by Wikidata on d:q743482 (translate me))\nStumm eus an 19 Gou 2017 da 16:24 (kemmañ) (dizober)\n[[Image:Phrixos und Helle.jpg|thumb|right|220px|'''Friksos''' ha Hellê.]]\n'''Friksos''' a oa [[mab]] d'ar roue [[AtamasAthamas]] ha da [[Nefele]], ha [[breur]] [[gevell]] [[Helle (merc'h Atamas)|Helle]]. Heskinet ma oa gant e [[lezvamm]] [[Ino]], e tec'has an daou vugel war gein ar [[maout]] [[askellek]] [[Krisomalos]] da vro g[[KolchidaKolkida]]. Kouezhañ a reas e [[c'hoar]] er mor, ha beuziñ a reas. ▼\nYac'h ha dibistik avat e oa ar breur pan erruas eno, ha degemeret mat e voe gant ar roue [[AetesAietes]] a roas dezhañ e verc'h [[C'halkiope merc'h Aetes|C'halkiope]] da [[pried|bried]]. En eskemm e roas [[kroc'hen]] aour ar maout d'e dad-kaer, a istribilhas e brof kaer en ur wezenn. ▼\n▲'''Friksos''' a oa [[mab]] d'ar roue [[Atamas]] ha da [[Nefele]], ha [[breur]] [[gevell]] [[Helle]]. Heskinet ma oa gant e [[lezvamm]] [[Ino]], e tec'has an daou vugel war gein ar [[maout]] [[askellek]] [[Krisomalos]] da vro [[Kolchida]]. Kouezhañ a reas e [[c'hoar]] er mor, ha beuziñ a reas.\nMeur a vugel o doe an daou bried, en o zouez [[Argos]], a voe unan eus an [[Argonaoted]].▼\n[[Rummad: Mojennoù Hellaz]]▼\n▲Yac'h ha dibistik avat e oa ar breur pan erruas eno, ha degemeret mat e voe gant ar roue [[Aetes]] a roas dezhañ e verc'h [[C'halkiope]] da [[pried|bried]]. En eskemm e roas [[kroc'hen]] aour ar maout d'e dad-kaer, a istribilhas e brof kaer en ur wezenn.\n▲Meur a vugel o doe an daou bried, en o zouez [[Argos]], a voe unan eus an [[Argonaoted]].\n▲[[Rummad: Mojennoù Hellaz]]\nAdtapet diwar « https://br.wikipedia.org/wiki/Dibar:MobileDiff/1755902 »


bezañ o chom - Wikeriadur\nbezañ o chom\nSavet gant bezañ hag o chom.\nbezañ o chom en ul lec'h bennak: lojañ, bevañ en ul lec'h,\nUr manac'h yaouank-flamm, hag a yoa o chom er penn pellañ eus ar gouent, a zihunas o klevet an tennoù fuzuilh kentañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 38.)\nAn Aotrou Roux a zo ur Breizhad ha daoust m’emañ o chom e Pariz eo brezhonekoc'h eget meur a Vreizhad o chom e Breizh. — (F. C., Pennadou-Studi divar benn an Europ ragkeltiek, in Feiz ha Breiz, niv. 4, Even 1097, p. 104.)\nDa zerc'hel un ostaliri, ni vo daou zen o chom enni.— (Alfred Bourgeois (dastumet gant), Sonig, kanet gant Julie Fejer, eus Pontrev, in Kanaouennoù Pobl, 1959.)\nAbaoe pemp bloaz hag hanter-kant emañ o chom er memes ti. — (Yann Gerven, Ar rozenn, in Al Liamm, niv. 338, 2003.)\nEno gwechall-gozh e oa un denjentil a noblañs vras o chom. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 93.)\n[...], e ti va zad-kozh ha va mamm-gozh, da lavarout eo en ti emaon bremañ o chom ennañ. — (Jarl Priel, Va Zammig Buhez, Al Liamm, 1954, p. 8.)\nKement den, ha goude na vefe ket o chom er barrez, en deus aotre da gaierañ e vennozhioù hag e evezhiadennoù. — (Goulc'han Kervella, Brezel ar Rigadell, Al Liamm, 1994, p. 6.)\nN'eo ket plijadurus kaout tud o chom er c'hichen. Notennou yezadur, Visant Fave (1998), p. 38.\nbezañ o chom gant unan bennak:\n— [...]. Me ne din ken war ar mor, emezan o pokat d'ezi ha d'e voereb koz a oa o chom gant e vamm. — (G. MILIN, Gwechall-goz e oa..., Kemper, 1924, p. 64.)\nBemnoz e tizroe da Gerdreskenn e-lec'h ma oa o chom gant e wreg hag e bemp bugel, [...] — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 46.)\nbezañ o chom a-sav\nbezañ o chom en e sav\nA-benn neuze on-oa poan o chom en on zav. — (Jules Gros, Le trésor du breton parlé Deuxième Partie, 1970, p. 457.)\nAdtapet diwar « https://br.wiktionary.org/w/index.php?title=bezañ_o_chom&oldid=309322 »\nKemmoù diwezhañ degaset d'ar bajenn-mañ d'an 3 Gen 2021, da 13:53.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/142 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/142\nSANT LUCAS, X.\ndeoc’h ar galloud da vale var ar serpanted, var ar scorpioned, ha var holl nerz an enebour ; ha netra na hello noazout deoc’h. (20) Koulskoude n’en em rejouissit ket abalamour ma pleg deoc’h ar sperejou ; mes kemerit levenez kentoc’h abalamour ma eo scrivet hoc’h hanoiou ebarz an envou.\n(21) En heur-ze, Jesus a dridaz gant ar joa en he spered hag a lavaraz : Da veuli a ran, o Tad, Aotrou an env hag an douar, dre ma ec’h euz kuzet an traou-man ouz ar re fur hag an dud a skiant, ha ma ec’h euz ho disclerïet d’ar vugaligou ! Ia, o Tad, c’hoarvezet eo bet kement-se, dre ma ec’h euz hen kavet mad ! (22) Pep tra a zo bet roet d’in gant va Zad ; ha den na oar piou eo ar Mab, nemed an Tad, na piou eo an Tad, nemed ar Mab, hag an hini ma plijo d’ar Mab hen rei dezhan da anaoud.\n(23) Neuze, o veza troet ouz he ziskibien, e lavaraz dezhe ho-unan : Eürus an daou-lagad a vel ar pez a velit-c’houi ! (24) Rag me hen lavar deoc’h, kalz a brofeted hag a rouane ho deuz c’hoanteet gwelet ar pez a velit, ha n’ho deuz ket hen gwelet ; ha klevet ar pez a glevit, ha n’ho deuz ket hen klevet.\n(25) Neuze eun doctor euz al lezen a zavaz hag a lavaraz da Jesus, evit hen amprouv : Mestr, petra a rankan-me da ober evit herita euz ar vuez eternel ? (26) Jesus a lavaraz dezhan : Petra a zo scrivet el lezen, ha petra a lennez-te enhi ? (27) He-man a respontaz : Karoud a ri an Aotrou da Zoue euz da holl galon, euz da holl ene, euz da holl nerz hag euz da holl spered ; ha da nessa evel-doud da-unan. (28) Ha Jesus a lavaraz dezhan : Respontet mad ec’h euz ; gra kement-se, hag e vevi. (29) Mes an den-man, o c’hoantaad tremen evit eun den just, a lavaraz da Jesus : Ha piou eo va nessa ?\n(30) Ha Jesus, o komz c’hoas outhan, a lavaraz : Eun den, hag a oa o tisken euz a Jerusalem da Jerico, a gwezaz etre daouarn al laeron, pere a ziframmaz he zillad divar-n’ezhan ; ha goude beza he wall-vlesset ez ejont kuit, o lezel anezhan hanter-varo. (31) Hogen, dond a reaz eur beleg da zisken dre an hent-se, hag o veza gwelet an den-ze, e tremenaz a-biou. (32) Eul Levit, o veza deuet ive el leac’h-se, hag o veza gwelet anezhan, a dremenaz a-biou. (33) Mes eur Samaritan, en eur vond gant he hent, en em gavaz eno, ha pa velaz ane-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/142&oldid=125236 »